ΒΑΓΓΕΛΗΣ ΠΑΠΑΔΟΠΟΥΛΟΣ: Η ΦΕΡΕΝΙΚΗ - ΝΙΚΗ ΘΑ ΦΕΡΕΙ ΤΗ ΝΙΚΗ\nΗ ΦΕΡΕΝΙΚΗ - ΝΙΚΗ ΘΑ ΦΕΡΕΙ ΤΗ ΝΙΚΗ\nΤελικά ο Γιώργος Καρατζαφέρης, βρέθηκε σε πολύ δύσκολη θέση, προκειμένου να συντάξει το ευρωψηφοδέλτιο του ΛΑ.Ο.Σ που παρουσίασε με ιδιαίτερη υπερηφάνεια την περασμένη Τρίτη. Και βρέθηκε σε πολύ δύσκολη θέση γιατί έπρεπε να επιλέξει 22 άτομα από τα εκατοντάδες που επιθυμούσαν να ενταχθούν σε αυτό. Άλλες φορές δεν υπήρχε αυτή η πληθώρα των υποψηφίων και ο Πρόεδρος του κόμματος έψαχνε με το φανάρι να βρει αξιόλογα πρόσωπα ως υποψηφίους. Αυτή την φορά όμως τα πράγματα ήταν πολύ πιο δύσκολα…\nΠρώτα - πρώτα έπρεπε να επιλέξει ανάμεσα στους άμεσα πετυχημένους συνεργάτες και στελέχη του κόμματος. Όλοι άριστοι και ξεχωριστοί. Είτε γυναίκες είτε άνδρες. Ποιόν να πρωτοδιαλέξει;\nΜετά είχε όλους εκείνους τους εκλεκτούς από το στενό οικογενειακό, φιλικό και κοινωνικό του περιβάλλον που διέθεταν τα ανάλογα προσόντα και τα οποία θα έστεκαν άνετα στο ευρωψηφοδέλτιο.\nΕίχε επιπλέον και δεκάδες πολιτικά και κομματικά πρόσωπα από άλλες παρατάξεις και κόμματα που ήθελαν διακαώς να συνταχθούν με τον Γιώργο Καρατζαφέρη.\nΜπροστά λοιπόν σε αυτό τον τεράστιο αριθμό των υποψηφίων ο Πρόεδρος έπρεπε να είναι ταχυδακτυλουργός για να ικανοποιήσει όλες τις επιθυμίες. Το πιο ενοχλητικό όμως απ’όλα, που σαφώς επηρέασε και στεναχώρησε –πιστεύω – το Γιώργο Καρατζαφέρη, ήταν η διάθεση όλων μας να εκφράσουμε την δική μας γνώμη και επιλογή ως την καλύτερη, λες και ‘ήμασταν εμείς στη θέση του. Εγώ ήθελα μια ψιλή. Ο άλλος πρότεινε μια κοντή. Ο τρίτος πρότεινε τον εαυτό του. Ο τέταρτος ήθελε έναν μαύρο και ο πέμπτος έναν άσπρο. Και όλοι δικαιολογούσαν την πρότασή τους με επιχειρήματα και λογικά συμπεράσματα. Έτσι, ο καθένας ανάλογα με τις δικές του προτιμήσεις έκρινε και κρίνει το τελικό ευρωψηφοδέλτιο που δόθηκε στη δημοσιότητα με ευθύνη του αρχηγού.\nΕάν κρίνουμε από τις αντιδράσεις των άλλων κομμάτων τα σχόλια και τις κριτικές που ακολούθησαν, σε πρώτη φάση, φαίνεται ότι ο Γιώργος Καρατζαφέρης αιφνιδίασε, εξέπληξε, και έκανε τη σωστή επιλογή. Θα δούμε αν και στη δεύτερη φάση το εκλογικό σώμα εκτιμήσει τα κριτήρια με τα οποία διάλεξε τους 22 υποψήφιους.\nΗ Φερονίκη – Νίκη Τζαβέλλα, είναι μια συγκροτημένη γυναίκα με πολλά προσόντα, και κυρίως, με οξύ πνεύμα που μπορεί να αντιληφθεί και να κινηθεί άνετα λόγω γνώσεων και πείρας στο Ευρωπαϊκό κατεστημένο. Την βοηθάει σε αυτό η θητεία της σε νευραλγικές θέσεις, η διασύνδεσή της με σημαίνοντα πρόσωπα και λόμπυ και η εξειδικευμένη ως τώρα δραστηριότητά της.\nΣε πολιτικό επίπεδο η κ. Τζαβέλλα προέρχεται από τη δική μας παράταξη. Απλώς, διάλεξε να κατοικήσει μαζί μας στο ισόγειο της πολυκατοικίας και όχι στα ρετιρέ. Αυτό σημαίνει, ότι αντιπροσωπεύει το πνεύμα και την πολιτική που ακολουθεί ο Γιώργος Καρατζαφέρης, δικαιωματικά, για την έκφραση όλων εκείνων των συμπολιτών μας που αποδέχονται το δικό μας πρόγραμμα και την δική μας πολιτική και αρνούνται να συμπορευθούν με μια ηγεσία που τους πρόδωσε και με στελέχη που εξέθεσαν την παράταξη. Φτάνουν όμως όλα αυτά; Όχι. Θα πρέπει όλοι μας να συμπαραταχθούμε με τους 22 του ευρωψηφοδελτίου και να αγωνιστούμε ώστε να περάσει η πολιτική μας στο εκλογικό σώμα. Η κ. Τζαβέλλα έχει ένα μειονέκτημα: λόγω των πολλαπλών της υποχρεώσεων και της δραστηριότητάς της σε χώρους έξω από την επικαιρότητα, ίσως δεν είναι τόσο πολύ γνωστή, όσο μερικοί ξερόλες και τενεκέδες που κάνουν θόρυβο στα κανάλια χωρίς να το αξίζουν. Πολύ σοφά ο λαός μας λέει, ότι «στην επιφάνεια της θάλασσας επιπλέουν οι φελοί» και η θυμοσοφία μας συμπληρώνει ότι, «ό,τι λάμπει δεν είναι χρυσός». Άρα, η Φερενίκη – Νίκη Τζαβέλλα και όλοι εμείς έχουμε να αντιπαλέψουμε αυτό το ελάχιστο μειονέκτημα προκειμένου, να γίνει γνωστή η πραγματική της εικόνα.\nΕυελπιστούμε, να πάρουμε περισσότερο από 4,2%. Ευχόμαστε, να φτάσουμε στο 8% και αν – όπως έγραψα άλλη φορά – ακολουθήσουμε την επικοινωνιακή πλατφόρμα των νομαρχιακών εκλογών, να φτάσουμε στο 14%. Οι συνθήκες και οι προϋποθέσεις βεβαίως έχουν αλλάξει. Όμως, πρέπει να γνωρίζουμε όλοι, ότι η ψυχή και η δύναμη του ευρωψηφοδελτίου είναι ο Γιώργος Καρατζαφέρης. Είναι η πείρα του πρέσβη Γεωργίου. Είναι ο δυναμισμός των υπολοίπων υποψηφίων που με όρεξη και αγωνιστική διάθεση μπαίνουν στον αγώνα. Μαζί με την Φερενίκη – Νίκη Τζαβέλλα, είναι ο Θανάσης Πλεύρης, που ώς τώρα τα πήγε πολύ καλά. Είναι ο Χαράλαμπος Καραθάνος Βορειοηπειρώτης, νεοδημοκράτης, που ήρθε κοντά μας. Είναι ο πρόεδρος της νεολαίας μας Γιάννης Παναγιωτακόπουλος. Είναι ο έμπειρος δικηγόρος Νίκος Σαλαβράκος και η γιατρός Άρτεμις Τσικνιά. Είναι ο συνάδελφος δημοσιογράφος Άγγελος Κολοκοτρώνης. Είναι ο πολιτικός επιστήμων Παναγιώτης Καράμπελας και πολλοί άλλοι με προσόντα και ήθος. Προέχει επομένως η συνοχή μας, η αγωνιστικότητά μας και ο πολιτικός παλμός.\nΈνα μόνον δεν πρέπει να ξεχνούμε: και όσοι καλύτεροι βρίσκονται τυπικώς έξω από το ψηφοδέλτιο ουσιαστικώς συμμετέχουμε σε αυτό. Δεν θέλω μουρμούρες και μεμψιμοιρίες. Όλοι ήμαστε μια γροθιά. Γιατί η Φερενίκη – Νίκη Τζαβέλλα θα φέρει τη ΝΙΚΗ.\nΑναρτήθηκε από ΒΑΓΓΕΛΗΣ ΠΑΠΑΔΟΠΟΥΛΟΣ στις 2:51 μ.μ.


Νικόλαος Μπέσκος | Πλαστικός Χειρουργός\nΓεννήθηκε και μεγάλωσε στην Θεσσαλονίκη. Απόφοιτος της Ιατρικής Σχολής του Αριστοτελείου Πανεπιστημίου Θεσσαλονίκης και πιστοποιημένος πλαστικός χειρουργός της Ελληνικής Επιτροπής Πλαστικής Χειρουργικής. Ξεκίνησε την εκπαίδευσή του ως γενικός χειρουργός στο Γ.Ν.Θ. ΘΕΑΓΕΝΕΙΟ στην Γ' ΧΕΙΡΟΥΡΓΙΚΗ ΚΛΙΝΙΚΗ (ΤΜΗΜΑ ΜΑΣΤΟΥ) για δύο συναπτά έτη. Εν συνεχεία ολοκλήρωσε την εξειδίκευσή του στο Γ.Ν.Θ. ΠΑΠΑΝΙΚΟΛΑΟΥ στην ΚΛΙΝΙΚΗ ΠΛΑΣΤΙΚΗΣ ΧΕΙΡΟΥΡΓΙΚΗΣ - ΜΟΝΑΔΑ ΕΓΚΑΥΜΑΤΩΝ ΚΑΙ ΧΕΙΡΟΥΡΓΙΚΗΣ ΑΚΡΑΣ ΧΕΙΡΟΣ για 4 έτη.\nΈχει λάβει μέρος ως σύνεδρος αλλά και ως ομιλητής σε διεθνή και ελληνικά συνέδρια πλαστικής χειρουργικής και αισθητικής ιατρικής.\nΣτον τομέα της αισθητικής ιατρικής, ασκεί ιατρική από το 2003. Από το 2012 εργάζεται ως ιδιώτης πλαστικός χειρουργός σε Θεσσαλονίκη και Αθήνα.\nΣΕΜΙΝΑΡΙΟ ΤΗΣ ΕΛΛΗΝΙΚΗΣ ΕΤΑΙΡΕΙΑΣ ΓΕΝΙΚΗΣ ΠΑΘΟΛΟΓΙΑΣ ΚΑΙ ΠΑΘΟΛΟΓΙΚΗΣ ΑΝΑΤΟΜΙΚΗΣ ΜΕ ΘΕΜΑ «ΥΠΕΡΠΛΑΣΤΙΚΕΣ ΑΛΛΟΙΩΣΕΙΣ – IN SITU ΚΑΡΚΙΝΩΜΑ ΤΟΥ ΜΑΣΤΟΥ» - ΘΕΣΣΑΛΟΝΙΚΗ 9/02/2005\n4Ο ΕΤΗΣΙΟ ΣΕΜΙΝΑΡΙΟ ΚΛΙΝΙΚΗΣ ΟΓΚΟΛΟΓΙΑΣ ΘΕΣΣΑΛΟΝΙΚΗ 13-15/10/2005\nΣΕΜΙΝΑΡΙΟ ΤΗΣ ΕΛΛΗΝΙΚΗΣ ΕΤΑΙΡΕΙΑΣ ΓΕΝΙΚΗΣ ΠΑΘΟΛΟΓΙΑΣ ΚΑΙ ΠΑΘΟΛΟΓΙΚΗΣ ΑΝΑΤΟΜΙΚΗΣ ΜΕ ΘΕΜΑ «ΕΙΔΙΚΟΙ ΤΥΠΟΙ ΚΑΡΚΙΝΩΜΑΤΟΣ ΤΟΥ ΜΑΣΤΟΥ» - ΘΕΣΣΑΛΟΝΙΚΗ 22 /2/2006\n22Ο ΙΑΤΡΙΚΟ ΣΥΝΕΔΡΙΟ ΕΝΟΠΛΩΝ ΔΥΝΑΜΕΩΝ - ΘΕΣΣΑΛΟΝΙΚΗ 6-9/11/2008\n1Ο ΕΤΗΣΙΟ ΣΥΝΕΔΡΙΟ Α΄ ΠΑΘΟΛΟΓΙΚΗΣ ΚΛΙΝΙΚΗΣ ΑΠΘ ΝΟΣ ΑΧΕΠΑ με θέμα «ΣΥΓΧΡΟΝΕΣ ΕΞΕΛΙΞΕΙΣ ΤΗΣ ΛΟΙΜΩΞΙΟΛΟΓΊΑΣ» ΘΕΣΣΑΛΟΝΙΚΗ 4-6/12/2008\nΚΟΙΝΗ ΗΜΕΡΙΔΑ ΟΡΘΟΠΑΙΔΙΚΗΣ ΚΑΙ ΤΡΑΥΜΑΤΟΛΟΓΙΚΗΣ ΕΤΑΙΡΕΙΑΣ ΜΑΚΕΔΟΝΙΑΣ-ΘΡΑΚΗΣ ΚΑΙ ΕΛΛΗΝΙΚΗΣ ΕΤΑΙΡΕΙΑΣ ΠΛΑΣΤΙΚΗΣ ΕΠΑΝΟΡΘΩΤΙΚΗΣ ΚΑΙ ΑΙΣΘΗΤΙΚΗΣ ΧΕΙΡΟΥΡΓΙΚΗΣ ΘΕΣΣΑΛΟΝΙΚΗ 7/2/2009\n11th ESPRAS CONGRESS 20-26 SEPTEMBER 2009 RHODES, GREECE\n9o ΣΥΝΕΔΡΙΟ ΧΕΙΡΟΥΡΓΙΚΗΣ ΕΤΑΙΡΕΙΑΣ ΒΟΡΕΙΟΥ ΕΛΛΑΔΟΣ 29/10-01/11/2009 ΘΕΣΣΑΛΟΝΙΚΗ\nΕΠΙΣΤΗΜΟΝΙΚΗ ΗΜΕΡΙΔΑ ΤΗΣ ΚΛΙΝΙΚΗΣ ΠΛΑΣΤΙΚΗΣ ΧΕΙΡΟΥΡΓΙΚΗΣ ΤΟΥ ΑΠΘ με θέμα «ΔΕΡΜΑΤΙΚΑ ΥΠΟΚΑΤΑΣΤΑΤΑ & ΒΙΟΤΕΧΝΟΛΟΓΙΑ ΤΟΥ ΔΕΡΜΑΤΟΣ» ΘΕΣΣΑΛΟΝΙΚΗ 14/11/2009\n8th EDUCATIONAL CONGRESS AND ANTIAGING TREATMENT COURSE FROM HELLENIC ACADEMY OF ANTI-AGING MEDICINE ΑΘΗΝΑ 30/01/2010\n1Ο ΜΕΤΕΚΠΑΙΔΕΥΤΙΚΟ ΣΕΜΙΝΑΡΙΟ ΕΛΛΗΝΙΚΗΣ ΕΤΑΙΡΕΙΑΣ ΠΛΑΣΤΙΚΗΣ ΕΠΑΝΟΡΘΩΤΙΚΗΣ & ΑΙΣΘΗΤΙΚΗΣ ΧΕΙΡΟΥΡΓΙΚΗΣ με θέμα «ΑΠΟΚΑΤΑΣΤΑΣΗ ΜΑΣΤΟΥ ΜΕΤΑ ΑΠΟ ΜΑΣΤΕΚΤΟΜΗ» ΘΕΣΣΑΛΟΝΙΚΗ 6/03/2010\n2Ο ΜΕΤΕΚΠΑΙΔΕΥΤΙΚΟ ΣΕΜΙΝΑΡΙΟ ΤΗΣ Ε.Ε.Π.Ε.Α.Χ. με θέμα «Η ΧΡΗΣΗ ΤΩΝ ΥΠΟΚΑΤΑΣΤΑΤΩΝ ΔΕΡΜΑΤΟΣ-ΧΟΡΙΟΥ» ΑΠΟ ΤΗΝ ΚΛΙΝΙΚΗ ΠΛΑΣΤΙΚΗΣ ΧΕΙΡΟΥΡΓΙΚΗΣ ΤΟΥ ΓΚΝΑ Γ.ΓΕΝΝΗΜΑΤΑΣ ΑΘΗΝΑ 24/4/2010\nΕΠΙΣΤΗΜΟΝΙΚΗ ΗΜΕΡΙΔΑ ΤΟΥ ΤΜΗΜΑΤΟΣ ΕΓΚΑΥΜΑΤΩΝ, ΠΛΑΣΤΙΚΗΣ ΧΕΙΡΟΥΡΓΙΚΗΣ–ΧΕΙΡΟΥΡΓΙΚΗΣ ΧΕΙΡΟΣ, ΤΟΥ Γ.Π.Ν.Θ ΠΑΠΑΝΙΚΟΛΑΟΥ, με θέμα «ΝΕΑ ΔΕΔΟΜΕΝΑ ΓΙΑ ΤΗΝ ΑΝΤΙΜΕΤΩΠΙΣΗ ΤΩΝ ΕΛΛΕΙΜΜΑΤΩΝ ΚΑΙ ΑΤΟΝΩΝ ΕΛΚΩΝ ΤΩΝ ΚΑΤΩ ΑΚΡΩΝ» ΘΕΣΣΑΛΟΝΙΚΗ 16/10/2010\n6Ο ΠΑΝΕΛΛΗΝΙΟ ΣΥΝΕΔΡΙΟ ΤΡΑΥΜΑΤΟΣ & ΕΠΕΙΓΟΥΣΑΣ ΧΕΙΡΟΥΡΓΙΚΗΣ ΑΠΟ ΤΗΝ Ε΄ΧΕΙΡΟΥΡΓΙΚΗ ΚΛΙΝΙΚΗ ΤΟΥ ΑΠΘ ΚΑΙ ΤΗΝ ΕΛΛΗΝΙΚΗ ΕΤΑΙΡΕΙΑ ΤΡΑΥΜΑΤΟΣ ΚΑΙ ΕΠΕΙΓΟΥΣΑΣ ΧΕΙΡΟΥΡΓΙΚΗΣ ΘΕΣΣΑΛΟΝΙΚΗ 17-19/02/2011\n7Ο ΜΕΤΕΚΠΑΙΔΕΥΤΙΚΟ ΣΕΜΙΝΑΡΙΟ ΤΗΣ Ε.Ε.Π.Ε.Α.Χ. ΑΠΟ ΤΗΝ ΚΛΙΝΙΚΗ ΠΛΑΣΤΙΚΗΣ ΧΕΙΡΟΥΡΓΙΚΗΣ ΤΟΥ ΑΠΘ με θέμα «ΕΠΑΝΟΡΘΩΤΙΚΗ ΚΑΙ ΑΙΣΘΗΤΙΚΗ ΧΕΙΡΟΥΡΓΙΚΗ ΧΕΡΙΟΥ» ΘΕΣΣΑΛΟΝΙΚΗ 9/04/2011\n9Ο ΠΑΝΕΛΛΗΝΙΟ ΣΥΝΕΔΡΙΟ ΠΛΑΣΤΙΚΗΣ ΕΠΑΝΟΡΘΩΤΙΚΗΣ ΚΑΙ ΑΙΣΘΗΤΙΚΗΣ ΧΕΙΡΟΥΡΓΙΚΗΣ ΚΩΣ 29-31/08/2011\n2nd INTERNATIONAL MEETING ON AESTHETIC AND RECONSTRUCTIVE FACIAL SURGERY KOS 1-3/09/2011\n17Ο ΚΟΙΝΟ ΣΥΝΕΔΡΙΟ ΕΛΛΗΝΙΚΗΣ ΕΤΑΙΡΕΙΑΣ ΕΠΑΝΟΡΘΩΤΙΚΗΣ ΜΙΚΡΟΧΕΙΡΟΥΡΓΙΚΗΣ ΚΑΙ ΕΛΛΗΝΙΚΗΣ ΕΤΑΙΡΕΙΑΣ ΧΕΙΡΟΥΡΓΙΚΗΣ ΧΕΡΙΟΥ & ΑΝΩ ΑΚΡΟΥ ΘΕΣΣΑΛΟΝΙΚΗ 1-3/12/2011\nIMCAS ANNUAL WORLD CONGRESS 2016 PARIS 28/01/2016-31/01/2016\nIMCAS ANNUAL WORLD CONGRESS 2017 PARIS 26/01/2017-29/01/2017\nIMCAS ANNUAL WORLD CONGRESS 2019 PARIS 31/01/2019-02/02/2019\nΜαθήματα (Επιστημονικές Συναντήσεις) Ένωσης Πλαστικών Χειρουργών Βορείου Ελλάδος 2008-2009.\nΜαθήματα (Επιστημονικές Συναντήσεις) Ένωσης Πλαστικών Χειρουργών Βορείου Ελλάδος 2009-2010.\nΜαθήματα (Επιστημονικές Συναντήσεις) Ένωσης Πλαστικών Χειρουργών Βορείου Ελλάδος 2010-2011.\nSURGICAL TREATMENT OF FACIAL BURNS (ORAL PRESENTATION) 11th ESPRAS CONGRESS (European Society of Plastic Reconstructive and Aesthetic Surgery-European Sections of IPRAS),Rhodes,Greece 20-26 September 2009.\nΑΠΟΚΑΤΑΣΤΑΣΗ ΕΚΤΕΤΑΜΕΝΩΝ ΕΛΛΕΙΜΜΑΤΩΝ ΔΕΡΜΑΤΟΣ ΤΡΙΧΩΤΟΥ ΚΕΦΑΛΗΣ.(ΠΡΟΦΟΡΙΚΗ ΑΝΑΚΟΙΝΩΣΗ) 9Ο ΠΑΝΕΛΛΗΝΙΟ ΣΥΝΕΔΡΙΟ ΠΛΑΣΤΙΚΗΣ ΕΠΑΝΟΡΘΩΤΙΚΗΣ ΚΑΙ ΑΙΣΘΗΤΙΚΗΣ ΧΕΙΡΟΥΡΓΙΚΗΣ ΚΩΣ 29-31/08/2011(ΒΡΑΒΕΙΟ Μ.ΣΤΑΥΡΑΚΗ)\nΑ. Παγανός,Ν. Μπέσκος,Γ. Χάμπας,Κ. Μάνος,Δ. Χατζηπουλίδης\nΔΙΑΧΕΙΡΙΣΗ ΑΤΟΝΩΝ ΕΛΚΩΝ ΚΑΤΩ ΑΚΡΩΝ ΣΕ ΑΣΘΕΝΕΙΣ ΜΕ ΔΡΕΠΑΝΟΚΥΤΤΑΡΙΚΗ ΑΝΑΙΜΙΑ(POSTER) 9Ο ΠΑΝΕΛΛΗΝΙΟ ΣΥΝΕΔΡΙΟ ΠΛΑΣΤΙΚΗΣ ΕΠΑΝΟΡΘΩΤΙΚΗΣ ΚΑΙ ΑΙΣΘΗΤΙΚΗΣ ΧΕΙΡΟΥΡΓΙΚΗΣ ΚΩΣ 29-31/08/2011\nΕΠΙΤΥΧΗΣ ΑΝΤΙΜΕΤΩΠΙΣΗ ΕΥΡΕΩΣ ΑΠΟΓΑΝΤΙΣΜΟΥ ΤΗΣ ΚΑΜΠΤΙΚΗΣ ΕΠΙΦΑΝΕΙΑΣ ΤΗΣ ΔΕΞΙΑΣ ΑΚΡΑΣ ΧΕΙΡΟΣ, ΣΕ ΔΕΞΙΟΧΕΙΡΑ.ΠΑΡΟΥΣΙΑΣΗ ΠΕΡΙΣΤΑΤΙΚΟΥ.(POSTER) 17Ο ΚΟΙΝΟ ΣΥΝΕΔΡΙΟ ΕΛΛΗΝΙΚΗΣ ΕΤΑΙΡΕΙΑΣ ΕΠΑΝΟΡΘΩΤΙΚΗΣ ΜΙΚΡΟΧΕΙΡΟΥΡΓΙΚΗΣ ΚΑΙ ΕΛΛΗΝΙΚΗΣ ΕΤΑΙΡΕΙΑΣ ΧΕΙΡΟΥΡΓΙΚΗΣ ΧΕΡΙΟΥ & ΑΝΩ ΑΚΡΟΥ ΘΕΣΣΑΛΟΝΙΚΗ 1-3/12/2011\n"Θεωρώ ότι ο πλαστικός χειρουργός είναι ιδιαίτερα σημαντικό να έχει ήθος στην άσκηση της Ιατρικής, καλαισθησία, να λειτουργεί με σεβασμό στις αναλογίες και την αρχιτεκτονική του σώματος, άριστη και σύγχρονη επιστημονική κατάρτιση και η ασφάλεια της υγείας να αποτελεί προτεραιότητα αποφεύγοντας κάθε υπερβολή."\nΤο ιατρείο στεγάζεται στο κέντρο της Θεσσαλονίκης, σε ένα νεοκλασικό διατηρητέο κτήριο στον πεζόδρομο της Ικτίνου. Τον χώρο διακοσμούν έργα τέχνης των ζωγράφων Λάζαρου Πάντου και Χριστίνας Τσίκνα και χειροποίητες κατασκευές του Γιώργου Μωραϊτόπουλου.\n-Γυναικομαστία (λιποαναρρόφηση - χειρουργική αποκατάσταση)\n-Αποκατάσταση μετά από μαστεκτομή\n-Διόρθωση ουλών - Χηλοειδή\n-Κακοήθεις Νεοπλασίες δέρματος\n-Εκτρόπιο - Εντρόπιο\nΑΥΞΗΤΙΚΗ ΧΕΙΛΟΥΣ ΜΕ FILLERS\nΠΩΓΩΝΟΠΛΑΣΤΙΚΗ ΜΕ FILLERS\nLASER CO2 –FRAXEL\nΑΝΑΖΩΟΓΟΝΗΣΗ ΚΟΛΠΟΥ ΜΕ LASER CO2\nΘΕΡΑΠΕΙΑ ΤΡΙΧΟΠΤΩΣΗΣ ΚΑΙ ΕΝΔΥΝΑΜΩΣΗΣ ΤΡΙΧΑΣ\nΕνδείξεις: Μικροί μαστοί, υποπλαστικοί μαστοί, απλαστικοί μαστοί, πτωτικοί και ασύμμετροι μαστοί, όλες οι παραπάνω κατηγορίες μπορούν να ωφεληθούν από την αυξητική μαστών με ενθέματα συνεκτικής σιλικόνης.\nΕπέμβαση: Τομή υπομάστια 3-4 εκατοστών ή περιθηλαία ή στη μασχάλη. Τοποθέτηση ενθέματος είτε κάτω από τον μυ είτε κάτω από τον μαζικό αδένα ή κάτω από την περιτονία του μυός. Τελευταία εφαρμόζουμε την τεχνική dual plane(διπλού επιπέδου τεχνική που είναι συνδυασμός των ανωτέρω:(ο άνω πόλος του ενθέματος κάτω από τον μυ, ενώ ο κάτω πόλος πάνω από τον μυ).\nΑναισθησία: Κυρίως γενική, μπορεί όμως να εφαρμοστεί και τοπική αναισθησία με μέθη.\nΔιάρκεια: 1 ½ ώρες.\nΝοσηλεία: 1 ημέρα.\nΑνάρρωση: Ήπιο οίδημα και εκχύμωση είναι πιθανά. Αποφυγή έντονης δραστηριότητας για 3 εβδομάδες. Παροχετεύσεις είναι πιθανό να υπάρχουν. Για ένα μήνα υποχρεωτική χρήση αθλητικού στηθόδεσμου. Επιστροφή στην εργασία 7-10 ημέρες.\nΕπιπλοκές: Κύρια επιπλοκή ο σχηματισμός κάψας(αντίδραση του οργανισμού σε ξένο σώμα – ένθεμα). Όπως σε όλες τις χειρουργικές επεμβάσεις η επιλογή ενός έμπειρου χειρουργού και η απόλυτη τήρηση των οδηγιών του γιατρού μειώνουν την πιθανότητα των επιπλοκών.\nΑποτέλεσμα: Τα περισσότερα ενθέματα από τις εταιρείες κατασκευής έχουν διάρκεια 15-20 χρόνια περίπου.\nΠροσοχή: Το κυριότερο μέρος της διαδικασίας είναι ο προεγχειρετικός σχεδιασμός που αφορά τη σωστή επιλογή ενθέματος σιλικόνης ως προς το μέγεθος και το σχήμα. Η σωστή επιλογή ενθέματος καθορίζει και το αποτέλεσμα.\nΟι παραπάνω πληροφορίες είναι γενικές και ενδεικτικές. Για την πλήρη ενημέρωσή σας σωστό είναι να γίνεται μία προγραμματισμένη συνάντηση με τον ιατρό. Εκεί θα αναλυθούν πλήρως οι κατάλληλες και εξατομικευμένες θεραπείες όσο και οι ενδεχόμενες επιπλόκες και το αποτέλεσμα.\nΕνοχλήσεις στην σπονδυλική στήλη, δερματικές παθήσεις στην υπομάστια πτυχή, δυσκολία στην αναπνοή, οσφυαλγία, πόνοι στον αυχένα, ινοκυστική μαστοπάθεια, είναι τα συνηθισμένα προβλήματα που προκαλεί η μεγαλομαστία ή γιγαντομαστία.\nΗ μόνη λύση στα ανωτέρω προβλήματα είναι η χειρουργική μείωση των μαστών.\nΕπέμβαση: Με την χειρουργική επέμβαση αφαιρούμε την περίσσεια λίπους, δέρματος και μαζικού αδένα επαναπροσδιορίζοντας την θέση και την αρχιτεκτονική των μαστών. Η τομή γίνεται γύρω από την θηλή καταλήγει στην υπομάστια πτυχή και επεκτείνεται παράλληλα με την υπομάστια πτυχή(τομή σαν άγκυρα). Αφού αφαιρεθεί ότι χρειάζεται, η θηλή τοποθετείται ψηλότερα και μειώνεται το μέγεθός της.\nΈτσι ο νέος μαστός είναι μικρότερος με μικρότερη θηλή σε ψηλότερο σημείο. Οι τομές αρχικά είναι έντονα ορατές αλλά στην διάρκεια του χρόνου φαίνονται όλο και λιγότερο.\nΝοσηλεία: 1-2 ημέρες.\nΟι αυξομειώσεις βάρους, η εγκυμοσύνη και ο θηλασμός, η κληρονομικότητα και η ηλικία, πολλές φορές οδηγούν σε μια πτώση των μαστών.\nΗ μαστοπηξία ή αλλιώς ανόρθωση μαστού, στοχεύει να αποκαταστήσει το "πεσμένο στήθος".\nΕπέμβαση: Χειρουργική αποκατάσταση ανάλογα με τον βαθμό πτώσης.\nΓια μικρού βαθμού πτώση, τομή περιθηλαία και αφαίρεση δέρματος.\nΓια μέτριου βαθμού πτώση, τομή γύρω από την θηλή και προέκταση τομής στην υπομάστια πτυχή.\nΓια μεγάλου βαθμού πτώση, τομή περιθηλαία, κάθετη τομή και άλλη μια οριζόντια τομή με προέκταση στην υπομάστια πτυχή(τομή "δίκην άγκυρας"). Οι θηλές επανατοποθετούνται σε υψηλότερη θέση και γίνονται μικρότερες. Σε πολλές περιπτώσεις για ένα όμορφο αισθητικό αποτέλεσμα, χρειάζεται να μπεί και ένθεμα σιλικόνης, να συνδυαστεί δηλαδή με αυξητική.\nΑναισθησία: Γενική ή τοπική και μέθη.\nΝοσηλεία: 1 έως 2 ημέρες.\nΗ ασυμμετρία στο μέγεθος, στο σχήμα, στη θέση των μαστών ή της θηλής ονομάζεται ανισομαστία. Σχεδόν ποτέ οι δυο μαστοί δεν είναι ακριβώς ίδιοι. Όταν όμως αυτό είναι αρκετά εμφανές ή υπάρχει μεγάλη διαφορά μεταξύ των δυο μαστών τότε χρειάζεται χειρουργική αποκατάσταση.\nΤα αίτια μπορεί να είναι συγγενή ή επίκτητα. Ανάλογα με το μέγεθος των μαστών και τη θέση είναι και η χειρουργική αποκατάσταση. Έτσι όταν έχουμε δυο υπερτροφικούς άνισους στο μέγεθος μαστούς προχωράμε σε μειωτική χειρουργική αποκατάσταση αυτών (αμφοτερόπλευρη μειωτική μαστού). Σε άλλες περιπτώσεις ανισομαστίας ,μπορεί να χρειαστεί να μπει και ένθεμα σιλικόνης σε έναν ή και τους δύο μαστούς, να αφαιρεθεί δέρμα ή και λίπος, και να μετατοπιστεί σε υψηλότερη θέση η θηλή ή και να μικρύνει.\nΘα πρέπει να τονίσουμε ότι στις περιπτώσεις συγγενούς ανισομαστίας, οποιαδήποτε επέμβαση πρέπει να γίνεται αφού ολοκληρωθεί η εφηβεία.\nΣυχνά μικρές διαφορές μπορούν να διορθωθούν με την χρήση αυτόλογου λίπους, εφόσον προηγηθεί και μπορεί να γίνει λιποαναρρόφηση σε άλλη περιοχή του σώματος.\nΓυναικομαστία (λιποαναρρόφηση - χειρουργική αποκατάσταση)\nΗ αύξηση του μεγέθους του στήθους στον άνδρα ονομάζεται γυναικομαστία. Μπορεί να αφορά τον ένα μαστό ή και τους δύο. Συνήθως παρατηρείται αύξηση του λιπώδους ιστού. Τα αίτια είναι κυρίως ορμονικά, κληρονομικά, χρήση φαρμάκων ή ουσιών ή και ιδιοπαθή.\nΕνδείξεις: Αύξηση μεγέθους του στήθους.\nΘεραπεία- Επέμβαση: Λιποαναρρόφηση με ή χωρίς χειρουργική αφαίρεση του μαστικού αδένα. Σε σοβαρές περιπτώσεις εκτομή δέρματος και λίπους, με τομή γύρω από τη θηλή.\nΑναισθησία: Μέθη ή γενική.\nΝοσηλεία: Ίσως 1 ημέρα.\nΕπιπλοκές: Όπως σε όλες τις χειρουργικές επεμβάσεις η επιλογή ενός έμπειρου χειρουργού και η απόλυτη τήρηση των οδηγιών του γιατρού μειώνουν την πιθανότητα των επιπλοκών.\nΑνάρρωση: Οίδημα και εκχυμώσεις. Αποφυγή έντονης δραστηριότητας για 3 εβδομάδες. Χρήση ελαστικού γιλέκου για 1 μήνα.\nΟ σωληνωτός μαστός είναι μια συγγενείς ανωμαλία των μαστών που χαρακτηρίζονται από στενή βάση του μαστού, επιμήκη ανάπτυξη με διευρυμένη θηλαία άλω που ΄΄βλέπει΄΄ προς τα κάτω. Έτσι ο μαστός έχει σχήμα σαν “σωλήνα”, το οποίο επιφέρει πολλές φορές ψυχολογικές επιπτώσεις. Αφορά είτε τον ένα μαστό, είτε και τους δύο. Η αποκατάσταση είναι χειρουργική κυρίως με την χρήση ενθεμάτων σιλικόνης και σμίκρυνση της θηλαίας άλω. Κύριος σκοπός είναι η αποκατάσταση της συμμετρίας των μαστών, στα πλαίσια μιας κλασικής αυξητικής μαστού ή και μαστοπηξίας.\nΕνδείξεις: Χαλάρωση κοιλιακών τοιχωμάτων, περίσσεια δέρματος και λίπους στην κοιλιακή χώρα.\nΘεραπεία: Κοιλιοπλαστική με ή χωρίς ταυτόχρονη λιποαναρρόφηση.\nΕπέμβαση: Χειρουργική αφαίρεση δέρματος και λίπους με ταυτόχρονη σύσφιξη κοιλιακών μυών. Επανατοποθέτηση ομφαλού σε καινούρια θέση. Τομή στο κάτω μέρος της κοιλιακής χώρας 7-8cm από τα γεννητικά όργανα και γύρω από τον ομφαλό.\nΝοσηλεία: 2-3 ημέρες.\nΑνάρρωση: Παροχέτευση(σωληνάκια) γι α 3-4 ημέρες, οίδημα και εκχυμώσεις. Ελάχιστη δραστηριότητα για 5 ημέρες. Ελαστικός κορσές για 5 εβδομάδες. Επιστροφή στην εργασία περίπου δύο εβδομάδες μετά, ανάλογα με το είδος της εργασίας.\nΑποτέλεσμα: Εφόσον το βάρος μείνει σταθερό, σχεδόν μόνιμο.\nΕνδείξεις: Τοπική εναπόθεση λίπους. Λίπος το οποίο παραμένει και είναι ανθεκτικό σε δίαιτα και άσκηση.\nΠεριοχές: Όπου υπάρχει λίπος.\nΕπέμβαση: Μέσα από πολύ μικρές οπές εισάγονται κάνουλες υπό αρνητική πίεση και αφαιρούνται λιποκύτταρα.\nΑναισθησία: Γενική ή και μέθη.\nΔιάρκεια: 1-3 ώρες ανάλογα το πρόβλημα.\nΑνάρρωση: Εκχυμώσεις, οίδημα, χρήση ειδικού ελαστικού κορσέ για 3 εβδομάδες. Επιστροφή στην εργασία 3-4 ημέρες μετά.\nΑποτέλεσμα: Εφόσον το βάρος διατηρηθεί σταθερό,μόνιμο.\nΟνομάζεται η χειρουργική διαδικασία κατά την οποία χρησιμοποιούνται διαφόρων ειδών κάνουλες λιποαναρρόφησης κυρίως μικρότερη και λεπτότερη, παρέχοντας τη δυνατότητα λιποαναρρόφησης σε διαφορετικά βάθη. Με τον τρόπο αυτό ΄΄σμιλεύουμε΄΄την περιοχή που επιθυμούμε. Πολλές φορές επίσης γίνεται και λιπομεταφορά από μια περιοχή του σώματος σε μια άλλη με σκοπό να δημιουργήσουμε καμπύλες ή να αυξήσουμε γλουτούς ή μαστούς ή και να διορθώσουμε ελλείματα.\nΤο λίπος είναι πλούσιο σε βλαστοκύτταρα(αρχέγονα κύτταρα του οργανισμού), ιδίως το κοιλιακό λίπος. Αυτό μας δίνει το πλεονέκτημα να το χρησιμοποιήσουμε ως filler για να γεμίσουμε περιοχές όπως το πρόσωπο για όγκο και αναζωογόννηση (ζυγωματικά - ρινοπαρειακές - χείλη - κάτω από τα μάτια, ραχιαία επιφάνεια της άκρας χειρός, κνήμες, στήθος - γλουτούς). Αυτές είναι και οι πιο προσφιλείς περιοχές που μεταμοσχεύουμε το λίπος που είναι πλούσιο σε βλαστοκύτταρα.\nΕνδείξεις: Χαλάρωση στην περιοχή του βραχίονα καθώς και περίσσεια λίπους.\nΘεραπεία: Χειρουργική αφαίρεση δέρματος και λίπους με ή χωρίς λιποαναρρόφηση.\nΕπέμβαση: Τομή κατά μήκος της εσωτερικής πλευράς του βραχίονα από τον αγκώνα έως τη μασχάλη ή εάν γίνεται μόνο στη μασχάλη. Αφαιρείται ότι περισσεύει από δέρμα και λίπος.\nΑναισθησία: Γενική ή και τοπική.\nΑνάρρωση: Οίδημα, εκχυμώσεις, χρήση ειδικών πιεστικών ενδυμάτων για 4 εβδομάδες. Αποφυγή έντονης χειρωνακτικής εργασίας για 4 εβδομάδες.\nΕνδείξεις: Χαλάρωση δέρματος και περίσσεια λίπους στο εσωτερικό των μηρών.\nΕπέμβαση: Χειρουργική αφαίρεση περίσσειας δέρματος και λίπους με ή χωρίς ταυτόχρονη λιποαναρρόφηση. Οι τομές γίνονται κατά μήκος του ριζομήριου(εσωτερική πλευρά του μηρού) και καλύπτονται πλήρως από το εσώρουχο.\nΑνάρρωση: Παροχετεύσεις 2-4 ημέρες. Πόνος, οίδημα και εκχυμώσεις συχνά. Αφαίρεση ραμμάτων μετά από 15 ημέρες. Χρήση πιεστικού ενδύματος για 1 μήνα. Επιστροφή στην εργασία 3 εβδομάδες μετά.\nΑποτέλεσμα: Εφόσον το βάρος παραμένει σταθερό, μακροχρόνιο.\nΑυξομείωση βάρους, ηλικία, μείωση μυικού τόνου, χαλάρωση λιπώδους ιστού και δέρματος, βαρύτητα, όλα αυτά συντελούν στην χαλάρωση της περιοχής των γλουτών.\nΕπέμβαση: Χειρουργική εκτομή περίσσειας δέρματος και λίπους. Επανατοποθέτηση ιστών σε υψηλότερη θέση. Τομές που κρύβονται από το εσώρουχο.\nΑνάρρωση: Οίδημα, εκχυμώσεις, έντονος πόνος. Μειωμένη δραστηριότητα για 4 εβδομάδες, χρήση πιεστικού ενδύματος για 5 εβδομάδες.\nΗ ρυτιδεκτομή(face lifting), αποτελεί τη ναυαρχίδα της αισθητικής-ιατρικής χειρουργικής.\nΕνδείξεις: Η χαλάρωση των ιστών λόγω ηλικίας και βαρύτητας και πτώση γενικότερα του προσώπου, είναι τα αίτια που δείχνουν ένα πρόσωπο γηρασμένο. Ο στόχος είναι να επανατοποθετήσουμε τους ιστούς σε νέα θέση με σκοπό να φαίνεται το πρόσωπο νεότερο.\nΚατάλληλοι υποψήφιοι είναι κυρίως άτομα ηλικίας 40 ετών και άνω με σημαντικές φθορές στο πρόσωπο.\nΘεραπεία: Χειρουργική εκτομή δέρματος και επανατοποθέτηση ιστών και περίσσεια S.M.A.S σε καινούρια θέση ανάλογη μερικών ετών πριν. Η τομή γίνεται μπροστά και πίσω από το αυτί και μέσα στο τριχωτό της κεφαλής.\nΑναισθησία: Τοπική, μέθη ή γενική.\nΑνάρρωση: Οίδημα και εκχυμώσεις. Αποφυγή καπνίσματος. Επιστροφή στην εργασία 2 εβδομάδες μετά.\nΑποτέλεσμα: διάρκεια 10-15 χρόνια.\nΜε την πάροδο του χρόνου και υποκύπτοντας στο νόμο της βαρύτητας, δημιουργούνται στα κάτω βλέφαρα ΄΄σακούλες΄΄ ενώ στα άνω βλέφαρα περίσσεια δέρματος. Το αποτέλεσμα είναι να φαινόμαστε κουρασμένοι και γηρασμένοι.\nΚουρασμένο βλέμμα – Λυπημένη όψη.\nΠερίσσεια δέρματος άνω βλεφάρου.\nΘεραπεία: Βλεφαροπλαστική χειρουργική ή Laser CO2\nΕπέμβαση: Αφαίρεση δέρματος και λίπους μέσω χειρουργικών τομών και επανατοποθέτηση ιστών ,λίπους και δέρματος σε ικανοποιητικότερη θέση από πριν. Οι τομές κρύβονται άριστα,σχεδόν μη ορατές μετά από μερικούς μήνες.Στο άνω βλέφαρο η τομή γίνεται στην φυσιολογική πτυχή του άνω βλεφάρου ενώ στο κάτω βλέφαρο ακριβώς κάτω από τις βλεφαρίδες.\nΥπάρχει και η περίπτωση επανατοποθέτησης λίπους στο κάτω βλέφαρο για να διορθώσουμε τυχόν ΄΄άδειασμα΄΄ του κάτω βλεφάρου. Η επέμβαση γίνεται είτε στο άνω, είτε στο κάτω είτε ταυτόχρονα και στα δύο βλέφαρα.\nΑναισθησία: Τοπική ή μέθη.\nΝοσηλεία: Άμεση επιστροφή στο σπίτι.\nΑνάρρωση: Οίδημα και εκχυμώσεις για 7-10 ημέρες. Αφαίρεση ραμμάτων σε 5-6 ημέρες.. Επιστροφή στην εργασία σε 5-7 ημέρες μετά το χειρουργείο.\nΑποτέλεσμα: Στις περισσότερες περιπτώσεις μόνιμο.\nΕνδείξεις: Μεγάλα ή πεταχτά αυτιά.\nΘεραπεία: Ωτοπλαστική από την ηλικία των 7 ετών.\nΕπέμβαση: Χειρουργική αναμόρφωση του χόνδρου. Η τομή γίνεται πίσω από το αυτί. Σμίλευση και επανατοποθέτηση του χόνδρου και ταυτόχρονη αφαίρεση του δέρματος. Στήριξη του χόνδρου με ράμματα.\nΑναισθησία: Τοπική ή και μέθη. Στα παιδιά ίσως γενική.\nΔιάρκεια: 2- 3 ώρες.\nΝοσηλεία: Δεν χρειάζεται παραμονή.\nΑνάρρωση: Μετά την επέμβαση ένας ελαστικός επίδεσμος γύρω από το κεφάλι για 1 μήνα.\nΤο πιο δημοφιλές και ασφαλές μέσο για την αύξηση του όγκου και την διαμόρφωση του περιγράμματος των χειλέων είναι το ενέσιμο υαλουρονικό οξύ. Είναι ένα υδρόφυλο υλικό και φυσικό στοιχείο του συνδετικού ιστού του δέρματος που δίνει όγκο και ενυδάτωση. Με απλή και σύντομη διαδικασία ενίουμε το υαλουρονικό οξύ στα χείλη με άμεσο αποτέλεσμα. Στις πρώτες 2-3 μέρες ένα ήπιο οίδημα είναι πιθανό, όπως και εκχυμώσεις παροδικές. Το τελικό αποτέλεσμα φαίνεται σε περίπου 10 ημέρες και διαρκεί για 6 μήνες περίπου. Είναι δυνατόν επίσης να εγχύσουμε και λίπος το οποίο έχουμε προηγουμένως αναρροφήσει με την μέθοδο της λιποαναρρόφησης. Το αποτέλεσμα σε αυτήν την περίπτωση είναι μόνιμο.\nΤο σύμπλεγμα θηλής - θηλαίας άλω είναι σημαντικό τόσο από πλευράς αισθητικής όσο και από λειτουργικής (θηλασμός).\nΟι ανωμαλίες είναι συνήθως μορφολογικές της θηλής όπως υπερτροφία, εισολκή, ομφαλοποίηση ή του αριθμού, αθηλίας ή πολυθηλίας, της θέσης (έκτοπος θηλή), ή και της θηλαίας άλω (υπερτροφία).\nΠολλές από τις παραπάνω καταστάσεις συνυπάρχουν με αλλοιώσεις ή και παθήσεις του μαστού γενικότερα. Οι ανωμαλίες αυτές είναι επίκτητες (εισολκή θηλή μετά από επέμβαση στο μαστό) ή συγγενείς (ομφαλοποίηση θηλής).\nΒλάβες των ιστών που προκαλούνται από θερμότητα, ηλεκτρισμό, χημικές ουσίες και ακτινοβολία ονομάζονται έγκαυμα. Βλάβες από ψύχος ονομάζονται κρυοπαγήματα και αντιμετωπίζονται όπως και το έγκαυμα.\nΤα εγκαύματα χωρίζονται σε επιφανειακά και εν τω βάθει. Τα εν τω βάθει εγκαύματα είναι είτε μερικού πάχους του δέρματος είτε ολικού πάχους και η αντιμετώπισή τους είναι ανάλογη.\nH ΄΄εγκαυματική νόσος΄΄αφορά κυρίως την ειδικότητα της πλαστικής χειρουργικής από την αρχή(πρώτες βοήθειες), εώς και την πλήρη αποκατάστασή της(αντιμετώπιση μετεγκαυματικών ουλών).\nΔιόρθωση ουλών - Χηλοειδή\nΗ αντίδραση κάθε ζωικού οργανισμού σε τραύμα καταλήγει σε δημιουργία νέου ιστού που ονομάζεται ουλή. Ο ιστός αυτός (ουλή) αποτελείται από πυκνό συνθετικό ιστό, ισχυρές ίνες κολλαγόνου και εξωκυττάρια ουσία πλούσια σε γλυκοζαμινο - γλυκάνες. Οι ουλές εκτός από αισθητικό πρόβλημα παρουσιάζουν πολλές φορές κνησμό, πόνο, καυσαλγία και δυσλειτουργίες στην κίνηση (ρικνωτικές ουλές, μετεγκαυματικές). Η κάθε ουλή είναι μόνιμη και επιδέχεται συνήθως μικρή βελτίωση. Καλή ή φυσιολογική ουλή είναι εκείνη η οποία μετά από έξι μήνες περίπου είναι ασυμπτωματική, μαλακή, επίπεδη και κοντά στο χρώμα του δέρματος.\nΤα χηλοειδή, οι υπερτροφικές ουλές, οι ατροφικές ουλές και οι ρικνωτικές ουλές είναι ουλές κακής ποιότητας, τόσο από αισθητικής πλευράς όσο και από λειτουργικής.\nΣτο σχηματισμό ουλής συντελούν διάφοροι παράγοντες όπως, κληρονομική προδιάθεση, φύλλο, φυλή, ανατομική περιοχή τραύματος (στέρνο, ώμος, αυτί), τρόπος επούλωσης τραύματος, είδος τραύματος, τρόπος συρραφής, χρόνος πλήρους επούλωσης.\nΥπερτροφικές ουλές: χαρακτηρίζονται από ερυθρό χρώμα, ανάγλυφη, σκληρή, με κνησμό και ίσως επώδυνη με αίσθημα οριοθετείται μέσα στα όρια του τραύματος. Συνήθως μετά τον έκτο μήνα βελτιώνεται και καταλήγει να είναι λευκή, επίπεδη, υπόσκληρη και ασυμπτωματική.\nΏριμες ουλές: Στο χρώμα του δέρματος, επίπεδες.\nΑνώριμες ουλές: Ερυθρές, ευαίσθητες,κνησμώδες, ίσως επώδυνη, ανάγλυφη. Καταλήγουν μετά από έξι μήνες σε ώριμες ουλές.\nΧηλοειδές: Ανάγλυφο με έντονη υπέγερση, ερυθρό, σκληρό, επώδυνο με έντονο κνησμό και επεκτείνεται πέρα από τα όρια του τραύματος. Αναπτύσσεται διαρκώς, υποτροπιάζει και επιδεινώνεται.\nΡικνωτικές ουλές: Ουλές με έντονη βράχυνση και απουσία ελαστικότητας, συνήθως βρίσκονται μεταξύ των αρθρώσεων εμποδίζοντας την φυσιολογική κίνηση και είναι αποτέλεσμα συνήθως εγκαύματος.\nΦαρμακευτική: Κορτικοστεροειδή ενέσιμα μέσα στην ουλή ή υπό μορφή κρέμα ή γέλης εξωτερικά.\nΜηχανική: Άσκηση πίεσης είτε με patch σιλικόνης, είτε με απλή πίεση ή μαλάξεις.\nΚρυοθεραπεία: Εντός της ουλής εφαρμόζουμε υγρό άζωτο.\nLaser Co2 : Εξαιρετικό σε ουλές ακμής και σε ραγάδες.\nΧειρουργική: Εκτομή της ουλής και συρραφή τραύματος υπό καινούριες προυποθέσεις.\nΚακοήθεις Νεοπλασίες δέρματος\n- Βασικοκυτταρικά επιθηλιώματα BCC\n- Ακανθοκυτταρικά επιθηλιώματα SCC\n- Κακόηθες μελάνωμα MM\nΚΑΡΚΙΝΩΜΑ ΤΟΥ ΔΕΡΜΑΤΟΣ BCC\nΕίναι η πιο συνηθισμένη μορφή καρκίνου του δέρματος. Εμφανίζεται στα βασικά κύτταρα της επιδερμίδας. Κύρια αιτία είναι η ηλικιακή ακτινοβολία για αυτό και η εντόπισή του είναι κυρίως σε μέρη όπου έχουν εκτεθεί στο ήλιο, πρόσωπο, αυτιά, μύτη, ώμους και ράχη. Άτομα με ανοιχτό δέρμα και μάτια είναι υψηλού κινδύνου για την ανάπτυξη BCC. Η τοπική τους επέκταση είναι βασικό χαρακτηριστικό. Πολύ σπάνια μεθίσταται, συχνά όμως υποτροπιάζει. Η χειρουργική τους εξαίρεση σε υγιή και ασφαλή όρια αποτελεί και την αποτελεσματικότερη θεραπεία τους.\nΑΚΑΝΘΟΚΥΤΤΑΡΙΚΑ ΕΠΙΘΗΛΙΩΜΑΤΑ SCC\nΤο ακανθοκυτταρικό καρκίνωμα του δέρματος SCC, προέρχεται από την ακανθοτή στοιβάδα της επιδερμίδας. Εμφανίζονται σε οποιαδήποτε περιοχή του δέρματος ή των βλεννογόνων. Παρατηρείται πιο συχνά σε σημεία του σώματος που εκτείθενται στον ήλιο. Η ηλικιακή ακτινοβολία είναι η κύρια αιτία εμφάνισης των (SCC). Εγκαύματα, ουλές, χρόνια έλκη και έκθεση σε χημικά, όπως αρσενικό είναι επίσης αιτία πρόκλησης. Εκδηλώνεται κυρίως ως βλάβη επίμονη με τραχεία και λεπιδώδη υφή που συχνά αιμορραγεί. Είναι δυνατό να δώσει μετάσταση σε άλλα όργανα όπως και να εξαπλωθεί τοπικά.\nΗ χειρουργική του εξαίρεση είναι πλέον η ενδεδειγμένη θεραπεία. Πολλές φορές προηγείται ή ακολουθεί και θεραπευτική ακτινοβολία.\nΠρόκειται περί νεοπλασίας του δέρματος η οποία προέρχεται από τα μελανινοκύτταρα. Τα μελανινοκύτταρα βρίσκονται οριακά στην δερμοεπιδερμική περιοχή και είναι υπεύθυνα για την παραγωγή της μελανίνης, την χρωστική του δέρματος. Πρόκειται για έναν αρκετά επιθετικό καρκίνο και είναι δυνατό να κάνει μεταστάσεις.\nΠροδιαθεσικοί παράγοντες είναι το ανοιχτόχρωμο δέρμα, η παρουσία πολλών άτυπων σπίλων, η έκθεση στον ήλιο και το οικογενειακό ιστορικό μελανώματος. Οποιαδήποτε αλλαγή σε χρώμα, μέγεθος, σχήμα ενός σπίλου ή και αιμορραγία αυτού, θα πρέπει να μας οδηγήσει άμεσα στον ιατρό. Οι ύποπτες βλάβες έχουν τα εξής χαρακτηριστικά.\nΒ) Ακανόνιστα όρια\nΓ) Αλλαγή χρώματος\nΔ) Αύξηση διαμέτρου\nΕ) Αύξηση μεγέθους ή αλλαγή στο χρώμα ή το σχήμα.\n1) Επιπολής επεκτεινόμενο.\n3) Επι κακοήθης φακής\n4) Μελάνωμα των άκρων τύπου εφηλίδας\n5) Αμελανωτικό μελάνωμα\nΗ σταδιοποίηση κατά Clark και Breslow, είναι σημαντική για την θεραπευτική προσέγγιση του μελανώματος.\nΟι μεταστάσεις στους επιχώριους λεμφαδένες είναι συνηθισμένες σε προχωρημένα στάδια αυτού.\nΗ χειρουργική εκτομή αποτελεί την κυρίως αντιμετώπιση, τόσο της πρωτοπαθούς εστίας όσο και των λεμφαδενικών μεταστάσεων. Απαραίτητη προϋπόθεση είναι η πρωτοπαθής εστία να αφαιρείται σε υγιείς ιστούς τόσο σε επιφάνεια όσο και σε βάθος. Η ανίχνευση φρουρού λεμφαδένα και η εκτομή αυτού έχει κύριο λόγο στη σταδιοποίηση του μελανώματος.\nΗ συμπληρωματική θεραπεία περιλαμβάνει χημειοθεραπεία, περιοχική διήθηση με υπέρθερμη χημειοθεραπευτική ανοσοθεραπεία, μονοκλωνικά αντισώματα, ογκολυτική ανοσοθεραπεία και ακτινοθεραπεία.\nΕίναι αμαρτώματα του δέρματος. Διακρίνονται σε υπερπλαστικούς και απλαστικούς. Συχνότεροι είναι οι σπίλοι που αποτελούνται από κύτταρα μελανίνης της επιδερμίδας ή του χορίου. Ιστολογικά διακρίνονται σε οριακούς ή συνδεσμικούς, χοριακούς και μικτούς. Κάθε σπίλος που παρουσιάζει αλλαγή στο σχήμα, μέγεθος, χρώμα ή αιμορραγεί θα πρέπει να αφαιρείται χειρουργικά άμεσα. Άλλη προϋπόθεση χειρουργικής αφαίρεσης σπίλων είναι πέρα από την υποψία κακοήθειας ή εξαλλαγής η θέση τους (ενοχλούν ή φαίνονται) και αισθητικοί λόγοι.\nΗ αφαίρεσή τους αποτελεί μια συνηθισμένη χειρουργική πράξη και γίνεται είτε με νυστέρι και συρραφή (ράμματα) είτε με Laser CO2.\nΗ βιοψία είναι πάντα απαραίτητη.\nΕκτρόπιο - Εντρόπιο\nΟνομάζεται η συστροφή προς τα έξω και η χαλάρωση του κάτω βλεφάρου του οφθαλμού. Αυτό επιφέρει δακρύρροια, ξηρότητα, ερεθισμό, ερυθρότητα και άλγος στον οφθαλμό. Είναι μια πάθηση των ηλικιωμένων αλλά και αποτέλεσμα τραυματισμών ή ουλών κοντά στον οφθαλμό. Πάρεση του προσωπικού νεύρου προκαλεί επίσης παραλυτικό εκτρόπιο. Η θεραπεία είναι κυρίως χειρουργική και εξαρτάται από το αίτιο πρόκλησης του εκτρόπιου.\nΑντίθετα το εντρόπιο είναι η συστροφή προς τα έσω του κάτω βλεφάρου. Διακρίνεται κυρίως σε γεροντικό,σπαστικό και ουλώδες. Εκφυλισμός των ιστών του βλεφάρου και χαλάρωση αυτών λόγω ηλικίας είναι η κύρια αιτία. Τραύματα και φλεγμονές είναι δυνατόν να προκαλέσουν εντρόπιο. Το εντρόπιο προκαλεί δακρύρροια, πυώδες εκκρίσεις, αίσθημα ξένου σώματος, εκκρίσεις βλέννας, θόλωση της όρασης, αίσθημα καύσου, φωτοευαισθησία. Η θεραπεία είναι χειρουργική υπό τοπική αναισθησία.\nΗ βουτυλική αλλαντοτοξίνη τύπου Α αποκλείει την περιφερική απελευθέρωση ακετυλοχολίνης στις προσυναπτικές χολινεργικές νευρικές απολίξεις. Προκαλεί δηλαδή μια προσωρινή χημική απονεύρωση. Αυτό έχει ως αποτέλεσμα ο μυς ο οποίος ΄΄απονευρώνεται΄΄ να μην συσπάται δυνατά ή και καθόλου αναλόγως με την δόση του φαρμάκου. Έτσι το υπερκείμενο δέρμα δεν έχει πλέον ρυτίδες έκφρασης διότι δεν υπάρχει έντονη σύσπαση από τον μυ.\nΗ βουτυλική αλλαντοτοξίνη χρησιμοποιείται για την θεραπεία του βλαφαρόσπασμου, ραιβόκρανου, υπεριδρωσία, βρουχισμού(τρίξιμο δοντιών), νευραλγία τριδύμου, ακράτεια ούρων, χαλάρωση φωνητικών χορδών και θεραπεία ρυτίδων έκφρασης. Τα εμπορικά σκευάσματα που χρησιμοποιούνται στην Ελλάδα και είναι εγκεκριμένα από τον ΕΟΦ είναι τα εξής: BOTOX, DYSPORT, DYSLINE και VISTABEL.\nΓια αισθητικούς λόγους και για να δώσουμε στο πρόσωπο μια πιο ξεκούραστη όψη, εφαρμόζουμε με ενέσιμο τρόπο την αλλαντοτοξίνη σε περιοχές όπως το μέτωπο, το μεσόφρυο και το ΄΄πόδι της χήνας΄΄. Το αποτέλεσμα είναι ορατό 3-5 μέρες μετά και διαρκεί περίπου 4-5 μήνες. Η θεραπεία είναι απολύτως ασφαλής χωρίς καμία μόνιμη παρενέργεια. Εκχυμώσεις ή τοπικό οίδημα είναι δυνατόν να συμβούν και οφείλονται στην έγχυση (βελόνα) και όχι στην τοξίνη. Σε 3 εβδομάδες ακολουθεί ένας έλεγχος όπου μπορούμε να διορθώσουμε και πιθανές ασυμμετρίες. Συνήθως επαναλαμβάνουμε την θεραπεία 2 φορές τον χρόνο.\nΠρόκειται περί μιας υδρόφιλης πρωτείνης (γλυκοζαμινοπρωτείνη ή πολυζαγχαρίτης) και αποτελεί δομικό συστατικό του ανθρώπινου οργανισμού. Παράγεται φυσιολογικά μαζί με το κολλαγόνο και την ελαστίνη από τους ινοβλάστες που υπάρχουν στο δέρμα μας. Βρίσκεται επίσης και στις αρθρώσεις μας.\nΟι ινοβλάστες παράγουν υαλουρονικό οξύ ενώ οι ινοκλάστες το διασπούν. Με την πάροδο του χρόνου όμως οι ινοβλάστες παράγουν όλο και λιγότερο υαλουρονικό οξύ. Αυτό έχει ως αποτέλεσμα το δέρμα να αφυδατώνεται, να χάνει τον όγκο του και την σφριγηλότητά του, με συνέπειες να δημιουργούνται ρυτίδες. Το συνθετικό υαλουρονικό οξύ με τη μορφή γέλης έρχεται να αποκαταστήσει τον χαμένο όγκο, να διορθώσει ρυτίδες, να ενυδατώσει το δέρμα και να αποκαταστήσει την σφριγηλότητα και την ελαστικότητα αυτού.\nΤο ενέσιμο υαλουρονικό οξύ είναι απόλυτο συμβατό με το ανθρώπινο δέρμα, με άμεσα αποτελέσματα και μηδανικές παρενέργειες. Είναι κατάλληλο κυρίως για το μέσο κάτω τμήμα του προσώπου.\n- για την διόρθωση λεπτών ρυτίδων γύρω από τη μύτη και το στόμα\n- στις βαθύτερες ρινοπαρειακές αύλακες\n- στην βελτίωση του σχήματος της μύτης\n- στην αύξηση των χειλιών\n- στην αύξηση του όγκου των ζυγωματικών\n- στην αποκατάσταση του χαμένου όγκου του προσώπου\n- στην ενυδάτωση της ραχιαίας επιφάνειας των χεριών\n- στις λεπτές ρυτίδες του λαιμού και του ντεκολτέ\n- στην αύξηση των γλουτών.\nΗ διαδικασία είναι απλή. Με ενέσιμο τρόπο εγχύουμε το υαλουρονικό οξύ όπου χρειάζεται και όσο χρειάζεται με άμεσα και θεαματικά αποτέλεσμα. Ανάλογα με την ρευστότητά του γίνεται και η έγχυση σε ανάλογο βάθος (παχύρευστο-βαθύ, λεπτόρευστο-επιφανειακά).\nΗ διαδικασία είναι σχεδόν ανώδυνη με μερικές ίσως παροδικές εκχυμώσεις (μελανιές) και ένα ήπιο οίδημα.\nΣυνδυάζεται άριστα με Botox και θεραπείες μεσοθεραπείας στην ίδια συνεδρία.\nΤο αποτέλεσμα διαρκεί περίπου 1 χρόνο.\nΗ μεσοθεραπεία είναι μία ένεσιμη μέθοδος έγχυσης ουσίων στο δέρμα. Οι ουσίες που εγχύονται είναι ανάλογες του προβλήματος και είναι συνήθως υαλουρονικό οξύ, βιταμίνες, αμινοξέα, πεπτίδια. Μπορεί να εφαρμοστεί στο πρόσωπο και στο σώμα.\nΟι ουσίες που χρησιμοποιούνται είναι το υαλουρονικό οξύ, βιταμίνες, συσφικτικοί και ενυδατικοί παράγοντες, ιχνοστοιχεία, πεπτίδια και αμινοξέα.\n-σύσφιξη και βελτίωση του οβάλ\n-λείανση λεπτών ρυτίδων\n-αποχρωματισμό πανάδων λεκέδων\n-παραγωγή κολλαγόνου και ελαστίνης\n-βελτίωση της υφής του δέρματος\nΗ όλη διαδικασία δεν έχει καμία σοβαρή παρενέργεια παρά μόνο ίσως παροδικές μελανιές.\nΕνέσιμη μεσοθεραπεία ΤΡΙΠΛΗΣ ΔΡΑΣΗΣ, ΑΝΑΠΛΑΣΗ, ΕΝΥΔΑΤΩΣΗ ΚΑΙ ΛΑΜΨΗ (botox effect).\n1. Η σύσταση του προιόντος περιέχει μοναδικά βιομιμητικά πεπτίδια τα οποία μιμούνται την λειτουργία του botox, με αποτέλεσμα να προκαλούν μια μείωση της σύσπασης των κινητικών μυών της έκφρασης και να ελαττώνονται σταδιακά οι ρυτίδες.\n2. Τα βιομιμητικά πεπτίδια διεγείρουν και αυξάνουν τον ρυθμό αναγέννησης των κυττάρων με αποτέλεσμα την βελτίωση της ύφης του δέρματος.\n3. Τα πεπτίδια μέσω του ελέγχου παραγωγής μελανίνης προσφέρουν λάμψη και φωτεινότητα και εξαφανίζουν τις υπερμελαγχρώσεις.\n4. Το υαλουρονικό οξύ υπάρχει σε δύο μοριακές δομές, την σφαιρική και την δικτυωτή. Έτσι επιτυγχάνεται καλύτερη ενυδάτωση και διείσδυση των προιόντων.\n5. Επίσης περιέχει αμινοξέα, βιταμίνες και ιχνοστοιχεία τα οποία προάγουν την παραγωγή κολλαγόνου και ελαστίνης.\nΤο AQUASHINE BTX χρησιμοποιείται για:\n- αναδόμηση του δέρματος-αντιγήρανση\n- ισχυρή και βαθειά ενυδάτωση\n- βελτίωση ρυτίδων έκφρασης\n- φωτεινότητα, λάμψη\n- βελτίωση του οβάλ του προσώπου\n- αποχρωματισμό δυσχρωμιών, πανάδων\n- βελτίωση ραγάδων δέρματος\n- ατροφικά σημάδια, ουλές\nΕφαρμόζεται σε πρόσωπο, λαιμό, ντεκολτέ, χέρια.\nΕνέσιμη θεραπεία υαλουρονικού οξέως η οποία συνδυάζει υαλουρονικό οξύ μικρού και μεγάλου μοριακού βάρους. Το υβρίδιο αυτό βελτιώνει την ελαστικότητα του δέρματος, τον τόνο και ενυδατώνει σε βάθος για μεγάλο χρονικό διάστημα. Τα αποτελέσματα είναι άμεσα. Η εφαρμογή γίνεται με μόλις 5 σημεία έγχυσης στο πρόσωπο. Απαιτούνται 2 συνεδρίες ανά μήνα.\nΗ ανάπλαση του δέρματος είναι σημαντική και πολύ ουσιαστική στη θεραπεία κατά του χρόνου και της φωτογήρανσης. Λεπτομερείς επιστημονικές μελέτες έχουν δείξει ότι τα αμινοξέα (γλυκίνη, L-προλίνη, L-λυσίνη, L-λευκίνη) σε συνδυασμό με υαλουρονικό οξύ είναι μια θεραπεία υπεροχής στην διαδικασία της βιο-αναζωογόνησης του δέρματος.\nΤο JALUPRO® HMW (ενέσιμο) δημιουργήθηκε έχοντας μόνο αυτό σαν κανόνα.\nΈχει μελετηθεί έτσι ώστε να παρέχει δράση Βιο-αναζωογόνησης σε περιοχές όπου το δέρμα έχει πολύ έντονα σημάδια (ακμής, έκφρασης, βαθιές ρυτίδες και ιδίως εκείνες του λαιμού και ντεκολτέ). Aποκαθιστά την λάμψη και την σφριγηλότητα στο θαμπό δέρμα, προλαμβάνει και μειώνει τη χαλάρωση του δέρματος (προσώπου και σώματος), μειώνει τις λεπτές γραμμές και τα σημάδια έκφρασης, αποτρέπει την ελάστωση, βελτιώνει την εμφάνιση των σημαδιών (συμπεριλαμβανομένου τα σημάδια ακμής), τα χηλοειδή και τις ραγάδες.\nMια σειρά από 2-3 θεραπείες ανά διαστήματα 3-4 εβδομάδων, 2 φορές το χρόνο.\nΗ μεσοθεραπεία είναι μία ένεσιμη μέθοδος έγχυσης ουσίων στο δέρμα. Οι ουσίες που\nεγχύονται είναι ανάλογες του προβλήματος και είναι συνήθως υαλουρονικό οξύ, βιταμίνες, αμινοξέα, πεπτίδια. Μπορεί να εφαρμοστεί στο πρόσωπο και στο σώμα.\nΟι ουσίες που χρησιμοποιούνται στη μεσοθεραπεία σώματος είναι κυρίως υαλουρονικό οξύ, λιποδιαλυτικοί παράγοντες και αμινοξέα.\nΣε όλο το σώμα ανάλογα με το πρόβλημα.\n-κακή κυκλοφορία λέμφου\nΣυνήθως απαιτούνται 6-8 συνεδρίες ανά εβδομάδα.\nΤο micro-needling ή needling είναι μια μέθοδος ανανέωσης και ανάπλασης του δέρματος η οποία στηρίζεται στην πρόκληση ελεγχόμενων μικροτραυματισμών έτσι ώστε να διεγείρουμε τα δερματικά κύτταρα να παράγουν όλους εκείνους τους παράγοντες που είναι υπέυθυνοι για την επούλωση. Αυτό γίνεται μέσω μίας συσκευής που φέρει ακίδες η οποία προκαλεί νυγμούς ελεγχόμενου βάθους. Έτσι όταν το δέρμα τραυματίζεται προκαλείται νεοκολλαγέννεση και δημιουργούνται νέα αγγεία,αυτό έχει ως αποτέλεσμα την άμεση ανανέωσή του. Είναι κατάλληλο για:\n- μετεγκαυματικές ουλές\nΟι συνεδρίες που απαιτούνται είναι ανάλογες του προβλήματος ,δεν υπάρχουν παρενέργειες και τα αποτελέσματα είναι ορατά από την πρώτη συνεδρία.\nΗ χημική απολέπιση (peeling), είναι η ελεγχόμενη καταστροφή και απομάκρυνση της επιδερμίδος με την χρήση οξέων. Με τον τρόπο αυτό το δέρμα ανανεώνεται, οι λεπτές ρυτίδες βελτιώνονται, πανάδες και λεκέδες εξαφανίζονται και το δέρμα δείχνει πιο φωτεινό και υγιές. Επίσης βελτιώνει ούλες ακμής και ραγάδες. Η όλη διαδικασία γίνεται με την εφαρμογή χημικών οξέων, υπάρχει μία έντονη ερυθρότητα για τις επόμενες 3-4 ημέρες και τις επόμενες ημέρες προκύπτει ένα ξεφλούδισμα. Η πλήρης επούλωση του δέρματος εξαρτάται από το είδος της χημικής απολέπισης (επιφανειακή ή βαθειά) και το πρόβλημα.\nΤι εννοούμε υγρό lifting?\nΜε τον όρο υγρό lifting εννοούμε την διαδικασία εκείνη στην οποία χρησιμοποιούμε συνδυασμό ενέσιμων θεραπειών ,χημικής απολέπισης και χρήση laser.\nΤι υλικά χρησιμοποιούμε?\nΥαλουρονικό οξύ διαφορετικής ρευστότητας και BOTOX .\nΤι αποτελέσματα έχει?\n- αποκατάσταση όγκου του προσώπου\n- αποκατάσταση της αρχιτεκτονικής του προσώπου και των αναλογιών του\n- διόρθωση του οβάλ του προσώπου\n- καθυστέρηση χειρουργικού lifting\nΑνάλογα των υλικών και της βλάβης είναι και η διάρκεια του αποτελέσματος. Συνήθως 18-24 μήνες.\n- όχι χειρουργείο\n- όχι παρενέργειες\n- φυσικό αποτέλεσμα\nΤο Juvéderm® VOLUX ανήκει στη σειρά προϊόντων Juvéderm. Είναι ενέσιμο Filler σε μορφή γέλης που ενισχύει και αποκαθιστά τον όγκο στο πηγούνι και την περιοχή της κάτω γνάθου, προσφέροντας δυνατότητα ανόρθωσης και επιτυγχάνοντας ορατές βελτιώσεις στον όγκο του προσώπου και στην προβολή του πηγουνιού που διαρκούν περίπου 18 μήνες. Τα αποτελέσματα είναι άμεσα χωρίς σοβαρές παρενέργειες.\nΤο LASER CO2 fractional προκαλεί στο δέρμα μία επιλεκτική κλασματική θερμόλυση. Αυτό έχει ως αποτέλεσμα να προκαλέσουμε διέγερση των κυττάρων του δέρματος και κυρίως την διαδικασία της επούλωσης έτσι ώστε να παραχθεί νέο κολλαγόνο και ελαστίνη. Εφαρμόζεται κυρίως σε πρόσωπο, λαιμό, ντεκολτέ, χέρια.\nΤο LASER CO2 fractional είναι ιδανικό για:\n- σημάδια, ουλές ακμής\n- πανάδες, δυσχρωμίες, μέλασμα\n- λεπτές ρυτίδες κυρίως γύρω από το στόμα\n- ανοιχτούς πόρους\n- ρύθμιση λιπαρότητας του δέρματος\n- μετεγχειρητικές ουλές\n- δίνει τόνωση και σφριγηλότητα στο δέρμα\n- ομαλοποιεί την ακμή\nΑνάλογα με το πρόβλημα χρειάζονται 3-4 συνεδρίες ανά 3 εβδομάδες.\nΜε την μέθοδο της μεσοθεραπείας εγχέεται στο τριχωτό της κεφαλής ένα μίγμα ουσιών το οποίο περιέχει μέταλα, βιταμίνες, αμινοξέα και αυξητικούς παράγοντες με σκοπό την αύξηση της αιμάτωσης τοπικά. Αυτό έχει ως αποτέλεσμα την αύξηση της τριχοφυΐας, την ενδυνάμωση τις τρίχας και την αναστολή της τριχόπτωσης. Οι συνεδρίες που απαιτούνται είναι ανάλογες του προβλήματος, γίνονται κάθε 15 ημέρες, δεν υπάρχουν παρενέργειες και τα αποτελέσματα φαίνονται σε περίπου 6 εβδομάδες από την πρώτη συνεδρία. Οι τρίχες είναι πιο δυνατές, πιο μακριές και η τριχόπτωση έχει μειωθεί σημαντικά.\nΠρόκειται για τους αυτόλογους αυξητικούς παράγοντες των αιμοπεταλίων, οι οποίοι προέρχονται από το δικό μας αίμα. Αφού προηγηθεί αιμοληψία, το αίμα φυγοκεντρείται και διαχωρίζεται σε πλάσμα, αιμοπετάλια, λευκά και ερυθρά αιμοσφαίρια. Στη συνέχεια επιλέγουμε το πλάσμα και τα αιμοπετάλια τα οποία και τα εμπλουτίζουμε με γλυκονικό ασβέστιο, έτσι ώστε να ενισχύσουμε τις ιδιότητές τους. Οι αυξητικοί παράγοντες των αιμοπεταλίων είναι οι πλέον αρμόδιοι και υπεύθυνοι για την επούλωση κάθε τραύματος. Είναι αυτοί τους οποίους επιλέγουμε να τους εγχύσουμε ενέσιμα σε περιοχές όπως το πρόσωπο, το λαιμό,το ντεκολτέ, τα χέρια ή και σε ανοιχτά τραύματα για την γρηγορότερη επούλωσή τους, ραγάδες, ουλές έτσι ώστε να βιοαναζωγονήσουμε τους ιστούς.\nΤο αποτέλεσμα αυτής της βιοαναζωγόνησης είναι το δέρμα κυριολεκτικά να αναγεννηθεί, δείχνοντας πιο φωτεινό, ελαστικό, σφριγηλό και νεανικό.\nΔεν υπάρχει καμία παρενέργεια παρά μόνο εντυπωσιακό αποτέλεσμα.\nΙκτίνου & Ζεύξιδος 1\nΚαθημερινές 19:00 - 21:30\nΓια ραντεβού ή περισσότερες πληροφορίες συμπληρώστε και αποστείλετε την παρακάτω φόρμα.\n© 2019 NIKOLAOS BESKOS. All Rights Reserved


13η Αιμοδοσία Αθλητήριων - ΖΜΣ - zms.gr\n16 Δεκεμβρίου 2017, 13η αιμοδοσία Αθλητήριων!\nΓια ακόμη φορά τα ΖΜΣάκια πιστά στον καθήκον τους για τον άγνωστο συνάθρωπό τους κάνοντας πράξη το ΖΜΣ\nΕκτός από τον αιμοδοσία συγκεντρώθηκαν ρούχα για τον Φάρο του Κόσμου σε συνεργασία με τον πατέρα Αθηναγόρα. Μάλιστα, το φορτηγάκι του Φάρου χρειάστηκε να κάνει δυο δρομολόγια για να παραλάβει τα ρούχα που τα ΖΜΣάκια με αγάπη έφεραν έξω από τη θύρα 3.\nΈνα Τεράστιο Ευχαριστώ τόσο στο κινητό συνεργείο αιμοληψίας του ΑΧΕΠΑ για την άριστη συνεργασία, αλλά και στην διοίκηση του Α.Σ ΠΑΟΚ για την πολύτιμη συμπαράσταση τους.\nΣτην παρέα μας βρέθηκε ο Αντελίνο Βιερϊνία που φωτογραφήθηκε μαζί μας αφού …πέταξε τρομερή ατάκα για την σκωληκοειδίτιδα του!\nΣοφία και Αγγελική συγκινητικές και πάντα ΕΚΕΙ!\nΤο ραντεβού για την επόμενη αιμοδοσία ανανεώθηκε για τον Απρίλιο για να καταθέσουμε και πάλι τον οβολό μας στην τράπεζα αίματος.\nΕπιστροφή με “sold out”\nΠαλιά Τούμπα Θεσσαλονίκης 1ο Μέρος\nΟι δικές σας ΖΜΣ στιγμές από τις παραλίε...\n“Ο θρύλος της Τούμπας δημιουργήθηκ...


Για όλους αυτούς που μας φτιάχνουν την ημέρα. Από την Κωνσταντίνα - Παρασκεύη Δουβόγιαννη | #Egrapsa\n12 Ιούνιος 2018 , Από: Egrapses\nΠηγή εικόνας: https://especialsaude.com.br/promed/\n[punica-dropcap]Ε[/punica-dropcap]ίναι κάποιες κινήσεις που ο καθένας μας κάνει καθημερινά μηχανικά, χωρίς να τις σκέφτεται, απλά τις κάνει. Ακούς το ξυπνητήρι και εύχεσαι να είχες ακόμα λίγα λεπτά να χουζουρέψεις, σηκώνεσαι από το κρεβάτι, το στρώνεις, πλένεις τα δόντια σου και ετοιμάζεσαι για τη δουλειά.\nΌταν κλείνεις την πόρτα του σπιτιού, πορεύεσαι να ζήσεις μία καινούργια μέρα. Το θέμα είναι ότι έχεις να αντιμετωπίσεις μια καθημερινότητα, που στην εποχή μας έχει γίνει σκληρή. Αυτό συμβαίνει, γιατί οι περισσότεροι προσπαθούμε να επιβιώσουμε και έχουμε πάψει να ζούμε αληθινά. Οι συνηθισμένοι και διαρκείς προβληματισμοί είναι σχετικά με την πληρωμή λογαριασμών, οφειλών, δανείων και αν θα καταφέρουμε να ανταπεξέλθουμε στις υποχρεώσεις μας. Είμαστε τόσο απασχολημένοι με όλα αυτά, που ξεχνούμε την ουσία της ζωής. Δεν ξέρω ποια είναι η ουσία για τον καθέναν, γιατί έχω καταλάβει ότι διαφέρει από άνθρωπο σε άνθρωπο. Για εμένα η ουσία είναι στην ένωση. Όσο πιο κοντά έρχεσαι με τους ανθρώπους, τόσο πιο πολύ ανακαλύπτεις τον εαυτό σου.\nΥπάρχουν κάποιοι άνθρωποι που σου δίνουν δύναμη να περάσεις πιο ευχάριστα την ημέρα σου. Είναι δίπλα σου, αρκεί να τους αναγνωρίσεις και κυρίως να τους εκτιμήσεις. Είναι η φουρνάρισσα, η Αγγελική, η οποία όταν σε βλέπει καταλαβαίνεις ότι χαίρεται που πήγες. Είναι η καταστηματάρχης, η Αιμιλία, η οποία με ένα πλατύ χαμόγελο σου βάζει άρωμα για να αφυπνίσει τις αισθήσεις σου. Είναι τα παιδιά που σου φτιάχνουν τον καφέ, ο Βασίλης, ο Κώστας και ο Βαγγέλης. Παρόλο που έχουν ξυπνήσει χαράματα, είναι ευδιάθετοι ώρες αργότερα για να σε καλημερίσουν και να σε καλοδεχτούν. Είναι πολλοί ακόμα άνθρωποι που συναντάς καθημερινά και σε επηρεάζουν θετικά. Δεν τους βλέπεις περισσότερο από πέντε λεπτά την ημέρα, αλλά αυτά τα λίγα λεπτά αρκούν για να κάνουν το θαύμα τους.\nΕίναι όλοι αυτοί που καταφέρνουν να σου ομορφαίνουν την ρουτίνα σου. Έχουν απίστευτη δύναμη στη ζωή σου. Μπορεί να κουβαλούν πολλά προβλήματα, αλλά δεν παύουν να χαμογελούν. Για όλους λοιπόν αυτούς τους ανθρώπους, που μας φτιάχνουν την ημέρα…\nΈχουμε και εμείς την απίστευτη δύναμη να ομορφύνουμε την ημέρα των γύρω μας. Δεν χρειάζεται να κάνουμε πολλά πράγματα, απλά ένα χαμόγελο, το ουσιαστικό ενδιαφέρον αν είναι καλά ο διπλανός μας, ένα χτύπημα στην πλάτη, ένα φιλί στο μάγουλο. Η έκφραση «χαμογελάστε, είναι μεταδοτικό» τόσο τετριμμένη, αλλά τόσο αγαπημένη!\nΒέβαια, το πιο εύκολο είναι να μας επηρεάζουν τα προβλήματά μας και να μας προκαλούν δυσκολία στο να έχουμε καλή διάθεση. Είναι κάποιες μέρες που δεν μπορείς ούτε να χαμογελάσεις. Αυτές τις μέρες πρέπει να εκτιμάς ακόμα πιο πολύ αυτούς τους ανθρώπους που νοιάζονται για να σου φτιάξουν τη διάθεση. Μην τους αγνοείς, είναι πολύτιμοι!


Τετάρτη, 16 Ιανουαρίου 2019 14:30\nΕχει ιστορια η κοπη της βασιλοπιτας που σημερα εχει τοση μεγαλη διαδοση… Το αποδεικνυει η φωτογραφια μας !!!\nΚοπή πίτας στο Νοσοκομείο Λήμνου προς το τέλος της δεκαετίας του ΄50.\nΟ Δ/ντής και οι αδελφές νοσοκόμες με τη στολή τους, όλες χαρούμενες στη γιορτή, και μια μαμή, που άφησε εποχή. Τους αναγνωρίζετε;\nΤρίτη, 15 Ιανουαρίου 2019 14:15\nΕξακόσια είκοσι οκτώ (628) γράμματα έγραψαν και έστειλαν στον Αη-Βασίλη τα παιδιά από τα 82 δημοτικά σχολεία και νηπιαγωγεία που επισκέφτηκαν το Χριστουγεννιάτικο Χωριό του Κόσμου στον Καπνικό Σταθμό Κατερίνης.\nΔεν είναι δυνατό να τα αναφέρουμε όλα – μόνο μια επιλογή από αυτά, τι ζήτησαν, πώς τον προσφώνησαν κλπ.\nΜια κούκλα Μπάρμπι και το παλάτι\nΜία βαλίτσα εξωτερικού για να πάω αμερική μαζί με τι μαμά, μπαμπά και αδελφό μου!!! Αν γίνεται να είναι μεγάλη!!\nΚαλέ μου Α¨-Βασίλη δεν θέλω τίποτα\nΘέλω αυτό το κολιέ που σου ζωγραφίζω\nΤο γράμμα μου το άφησα στο σπίτι, θα το στείλω από εκεί\nΤο επιτραπέζιο Κατάμουτρα\nΦέτος θα ήθελα ένα υπολογιστή για να κάνω τα μαθήματα μου, αν δε σε βάζω σε κόπο. Επίσης να είναι μια τέλεια χρονιά\nΈνα εισιτήριο για το Λονδίνο και από τη γιαγιά μου θα είθελα εργαστίρι SLAIM\nΤα παπούτσια ΝΙΚΕ και ένα παιχνίδη από την γερμανία που θα πάω!\nΦέτος θέλω να μου φέρεις στο σπίτι μου ένα ενυδρείο 80 λίτρων με όλα τα απαραίτητα. Στο σπίτι της Ελένης ένα Kanastrit filtration system, στο σπίτι της εξαδέλφης μου της Δ. ένα hider για λίμνη και στο κτήμα της θείας μου ένα exost με περιστροφή 360 μοιρών. Επίσης κάνε τα μαγικά σου η Χ.Α. κι εγώ να αγαπάμε ο ένας τον άλλο για πάντα!!! Συγνώμι για τα ορθογραφικά λάθη.\nΑπό ότι φαίνεται, τα πλέον δημοφιλή ήταν, για τα κορίτσια η Μπάρμπι και τα αξεσουάρ της. Για τα αγόρια ηλεκτρονικά, φακελάκια FORTNITE, το πολυβόλο NERF, επιτραπέζια, playmobil, τάμπλετ κα\nΔευτέρα, 14 Ιανουαρίου 2019 14:23\nΑναβλήθηκε για την Πέμπτη η σημερινή (Δευτ. 14/1/19) ψήφιση στη Βουλή του Νομοσχεδίου που περιλαμβάνει και το ΣΧΟΛΙΚΟ ΠΑΛΛΗΜΝΙΑΚΟ ΤΑΜΕΙΟ, το όποιο με το υπό ψήφιση Νομοσχέδιο θα ονομάζεται χωρίς το "ΣΧΟΛΙΚΟ" , σκέτο ΠΑΛΛΗΜΝ ΙΑΚΟ ΤΑΜΕΙΟ και θα αλλάξει ριζικά τη μορφή διοίκησης και τις δραστηριότητες του Φορέα αυτού.\nΗ αλλαγή ημερομηνίας έγινε λογω της Ψήφου Εμπιστοσύνης στην Κυβέρνηση, που θα απασχολήσει τη Βουλή για ένα τριήμερο.\nΓια την ψήφιση του Νόμου, που έχει περάσει από τις Επιτροπές της Βουλής κατά πλειοψηφία (φωτογραφία), έχει μεταβεί στην Αθήνα για να παραστεί στη Βουλή, ο Πρόεδρος του Κτήματος , Χρήστος Κακαρνιάς, ο οποίος σε μια σημερινή επαφή στην εκπομπή του ΡΑΔΙΟ ΑΛΦΑ χαρακτήρισε ιστορική την ψήφιση του Νόμου, που θα οδηγήσει, όπως είπε, στην αναγέννηση αυτού του Φορέα.\nΜέσα στην καρδιά του Χειμώνα, που φέτος μάλιστα περνά βαρύς, ένα ανοιξιάτικο μήνυμα έρχεται να μας φέρει το Ζουμπούλι !\nΜου έφερε δυο κλαράκια ανθισμένα ο Παναγ. Σφυρης απ τη Δάφνη και γέμισε ο σταθμός με αρώματα και αισιοδοξία.\nΚυριακή, 13 Ιανουαρίου 2019 11:38\nΞέφυγε στην αρχή το ΛΑΥΡΙΟ ακόμη και με διάφορα 14 πόντων, χάρη στα "εύκολα" χωρίς σκληρή άμυνα τρίποντα, όμως νωρίς ο ΉΦΑΙΣΤΟΣ έφερε τη διαφορά στον πόντο και σε συνεχόμενες ισοπαλίες.\n"Στο τέλος εδώ νικά ο ΉΦΑΙΣΤΟΣ" Το αξίωμα αυτό ίσχυσε και στον αγώνα με το ΛΑΥΡΙΟ και μάλλον άνετα, φθάσαμε στο 80-76.\n6 Νίκες σε 6 εντός έδρας Αγώνες !!! Συνολικά 7 νίκες και 6 ήττες είναι ο απολογισμός του Α΄ Γύρου, που μόλις ολοκληρώθηκε, και στη βαθμολογική κατάταξη ο ΉΦΑΙΣΤΟΣ είναι 7ος στις 14 ομάδες του Πρωταθλήματος.\nΚυριακή, 13 Ιανουαρίου 2019 10:44\nΚάθε χρόνο στα μέσα Νοεμβρίου όλος ο κόσμος αρχίζει να προετοιμάζεται για τις γιορτές των Χριστουγέννων και της Πρωτοχρονιάς. Στολίζονται οι βιτρίνες των καταστημάτων, ακούγονται οι όμορφες μελωδίες Άγια Νύχτα, το Έλατο, κλπ. Αυτό που σ’ εμένα αρέσει περισσότερο, είναι τα πολύχρωμα χριστουγεννιάτικα φωτάκια. Έχουν κάτι το παραμυθένιο, το μαγικό, με μεταφέρουν σε έναν άλλο κόσμο, γεμάτο ομορφιά και ελπίδα. Γίνομαι ξανά παιδί με εκείνα τα αμέτρητα φωτάκια και τα άλλα πολύχρωμα διακοσμητικά, τους φωτεινούς αγιοβασίληδες, τάρανδους, αγγελάκια, άστρα κ.ά.\nΦέτος λοιπόν αποφάσισα να διακοσμήσω το σπίτι μου με πολλά, με πάρα πολλά φωτάκια και άλλες φωτεινές επινοήσεις. Επί μία βδομάδα στόλιζα παντού. Παράγγειλα και έβαλα επτάφωτες λυχνίες στα παράθυρα και τέσσερις πολύχρωμους προβολείς. Έβαλα φωτάκια όχι μόνο στο χριστουγεννιάτικο δέντρο, αλλά και σε όλα τα δωμάτια, ακόμα και στην τουαλέτα. Και για να βλέπουν και οι άλλοι έξω από το σπίτι και να ζηλεύουν, στόλισα όλα τα δέντρα, τα μπαλκόνια, τα παντζούρια και τις γλάστρες. Αγόρασα κι έναν τεράστιο φουσκωτό κατακόκκινο Αγιο-Βασίλη που σκαρφαλώνει στο μπαλκόνι και φέρνει τα δώρα. Μέρα – νύχτα τα αμέτρητα αυτά φωτάκια άναβαν, και μαζί τους πετούσε η ψυχή μου σε άλλους κόσμους μαγικούς…\nΚυριακή, 13 Ιανουαρίου 2019 10:06\nΠόση ευαισθησία και τρυφερότητα, αλλά και απογοήτευση για την αδιαφορία μας!\nΑυτά, με την μαγική πένα του πολύ σημαντικού συμπατριώτη μας συγγραφέα και ποιητή κ. Σταύρου Τραγάρα. Νίτσα Δώρα\nΑυτή η αρχόντισσα. Που τα ’βαλε με τον ωκεανό. Που αντέταξε το γλυκό νερό της στο απέραντο της αρμύρας. Χρόνια και χρόνια. Που ξεδίψασε στρατοκόπους. Που καμάρωσαν γι’ αυτήν γενιές παιδιών. Για τη βρύση τους την ακριβή. Τώρα στεγνή και προδομένη. Από αυτούς που ευεργέτησε και ευλόγησε. Γιατί κατασπαταλήσαμε το ύψιστο αγαθό, το νερό. Όχι, δεν βλέπετε τη στεγνή βρύση, αυτό είναι παραίσθηση. Το στεγνό μας και βλάσφημο πρόσωπο βλέπετε.\nΚυριακή, 13 Ιανουαρίου 2019 09:53\nΛίγο πριν τη συνάντηση του με τον Πρωθυπουργό, Κυριακή 10.30, ο Πάνος Καμμένος μετάλαβε (φωτογραφία) και αναχώρησε για το κρίσιμο ραντεβού για το οποίο είναι φανερό πια ότι έχει λάβει τις αποφάσεις του …\n"Σήμερα (12-01-2019) σε επαρχιακό οδικό δίκτυο στη Λήμνο, Ι.Χ. επιβατικό αυτοκίνητο, οδηγούμενο από 48χρονη ημεδαπή, εκτράπηκε της πορείας του και ανατράπηκε εκτός οδοστρώματος, με συνέπεια τον τραυματισμό της προαναφερόμενης οδηγού.\nΤα αίτια και οι συνθήκες του ατυχήματος διερευνώνται, ενώ την προανάκριση διενεργεί το Αστυνομικό Τμήμα Μύρινας."\nΣύμφωνα με περαιτέρω πληροφορίες μας το ατύχημα συνέβη στο 2ο χιλιομ. Μύρινας Θέρμων (το σημείο αναφέρεται και ως Στροφή Τσιγιάννη). Στο σημείο αυτό η στροφή είναι κλειστή και κρυφή με αποτέλεσμα να έχουν γίνει μέχρι τώρα αρκετές εκτροπές απο το δρόμο, κυρίως σε αυτούς που κινούνται προς τη Μύρινα. Επομένως θα πρέπει η στροφή αυτή με κάποιο έργο να ομαλοποιηθεί, και αυτό πρέπει να συμβεί και σε άλλα ανάλογα σημεία.\nΑκόμη, η 48χρονη γύριζε απο τη νυχτερινή δουλειά της προς το σπίτι της και μετά την εκτροπή δεν έγινε αμέσως αντιληπτή!


Ο Trump ζάλισε τους «δημοσιογράφους» της ΕΦΣΥΝ - ΕΠΙΟ.ΣΥ. INFO Ο Trump ζάλισε τους «δημοσιογράφους» της ΕΦΣΥΝ - ΕΠΙΟ.ΣΥ. INFO\nHome > Κοσμος > Ο Trump ζάλισε τους «δημοσιογράφους» της ΕΦΣΥΝ\nΗ Εφημερίδα των αναρχο-πρακτόρων έχει ζαλιστεί. Από τη μία πρέπει να επιτεθεί στον Trump ...από την άλλη δύσκολα να βρει κουράγιο να εκθειάσει τις Συμφωνίες όπως η NAFTA που επινόησαν τοκογλύφοι και πολυεθνικές... χωρίς να ξεβρακωθεί... Σε άλλο άρθρο της προσπαθεί να δημιουργήσει αρνητικό κλίμα για την ακύρωση της ΤΤΙP από τον Trump.\nΒλέπετε ο προστατευτισμός είναι τρισκατάρατη έννοια και για τον Soros, και για τον Μητσοτάκη και για την Εφ.Συν.\nΠαρακάτω το σχετικό με την NAFTA άρθρο της "ΕΦΣΥΝ":\nΑπό τα πρώτα εικοσιτετράωρα της προεδρικής θητείας του ο Ντόναλντ Τραμπ δείχνει ότι όσα είπε στην προεκλογική εκστρατεία του τα εννοούσε.\nΟι πρώτες κινήσεις του δείχνουν μάλιστα ότι δεν θέλει να χάσει χρόνο, τουλάχιστον για όσα υποσχέθηκε ότι θα κάνει στο διεθνές εμπόριο.\nΧθες μόνο ανακοίνωσε ότι:\nα. θα επιβάλει μεγάλους φόρους στις αμερικανικές επιχειρήσεις που μεταφέρουν\nδραστηριότητες στο εξωτερικό,\nβ. θα υπογράψει την αποχώρηση των ΗΠΑ από την εμπορική συμφωνία των χωρών του Ειρηνικού (TTP), γ. προγραμματίζει άμεσα την επαναδιαπραγμάτευση της Συμφωνίας Ελεύθερου Εμπορίου Βόρειας Αμερικής (NAFTA).\nΤο ερώτημα είναι πόσο εύκολα μπορεί να τα υλοποιήσει όλα αυτά, ειδικά την επαναδιαπραγμάτευση της NAFTA, μιας συμφωνίας-πρότυπο για όλες τις διεθνικές εμπορικές συμφωνίες που μαγειρεύουν οι πολυεθνικές στον 21ο αιώνα.\nH Συμφωνία Ελεύθερου Εμπορίου Βόρειας Αμερικής (NAFTA) μεταξύ ΗΠΑ, Καναδά και Μεξικού υπογράφηκε το 1992 από τον πρόεδρο των ΗΠΑ, Τζορτζ Μπους, τον πρωθυπουργό του Καναδά, Μπράιαν Μαλρόνεϊ, και τον πρόεδρο του Μεξικού Κάρλος Σαλίνας.\nΤέθηκε σε εφαρμογή δύο χρόνια αργότερα, καταργώντας τους δασμούς μεταξύ των τριών χωρών, δημιουργώντας ειδικό νομικό καθεστώς για την προστασία των πνευματικών δικαιωμάτων, των ευρεσιτεχνιών και των εμπορικών επωνυμιών.\nΕπί της ουσίας η NAFTA ήταν το πρώτο πείραμα που οδήγησε στο νέο ριζοσπαστικό μοντέλο διεθνικών συμφωνιών.\nΘεμελιώδης διαφορά της NAFTA έναντι των προηγούμενων εμπορικών συμφωνιών είναι ότι αυτή μόνο εν μέρει αφορά το εμπόριο.\nΣτον πυρήνα της η NAFTA δημιούργησε νέα προνόμια και δικαιώματα για τις πολυεθνικές επιχειρήσεις.\nΤους έδωσε κίνητρα προκειμένου να μεταφέρουν επενδύσεις και θέσεις εργασίας στο εξωτερικό ελαχιστοποιώντας τους κινδύνους που απορρέουν από τη μετακίνηση της παραγωγής σε χώρες χαμηλού κόστους εργασίας.\nΗ ΝAFTA έδωσε ακόμη τη δύναμη σε χιλιάδες πολυεθνικές να παρακάμψουν τα εγχώρια δικαστήρια και να ενάγουν ολόκληρες κυβερνήσεις σε διαιτητικά δικαστήρια ιδιωτών νομικών.\nΤα δικαστήρια αυτά μπορούν να επιβραβεύουν τις επιχειρήσεις με απίστευτα ποσά, τα οποία πληρώνονται από τους φορολογούμενους πολίτες, μεταξύ άλλων και για την απώλεια των προβλεπόμενων κερδών τους.\nΤο μόνο που χρειάζονται αυτές οι επιχειρήσεις είναι να πείσουν τους ιδιώτες νομικούς των δικαστηρίων ότι η νομοθεσία μιας εκ των τριών χωρών -που μπορεί να αφορά, για παράδειγμα, την προστασία του περιβάλλοντος- παραβιάζει τα δικαιώματά τους που απορρέουν από τη NAFTA.\nΟι αποφάσεις αυτών των ιδιωτικών δικαστηρίων δεν μπορούν να εφεσιβληθούν ενώ οι αποζημιώσεις που επιβάλλουν δεν έχουν όριο.\nΤην τελευταία εικοσαετία οι φορολογούμενοι πολίτες έχουν καταβάλει πάνω από 370 εκατ. δολάρια σε πολυεθνικές εταιρείες που οδήγησαν στα δικαστήρια της NAFTA κυβερνήσεις για απαγορεύσεις τοξικών ουσιών, πολιτικές που αφορούν την προστασία του περιβάλλοντος, την ασφάλεια των τροφίμων κ.λπ.\nΟι επιχειρήσεις διεκδικούν περισσότερα από 50 δισ. δολάρια σε υποθέσεις που δεν έχουν ακόμη εκδικαστεί.\nΗ NAFTA περιλαμβάνει όμως και άλλες διατάξεις οι οποίες υποχρεώνουν μεταξύ άλλων τις κυβερνήσεις των τριών χωρών:\nα. να περιορίσουν τον έλεγχο υπηρεσιών όπως η τραπεζική και οι μεταφορές,\nβ. να επεκτείνουν τα μονοπώλια των ευρεσιτεχνιών των φαρμακευτικών εταιρειών,\nγ. να περιορίσουν τα πρότυπα ασφαλείας που ισχύουν για τρόφιμα και άλλα αγαθά όπως και τους σχετικούς ελέγχους στα σύνορα,\nδ. να παραιτηθούν από πολιτικές προτίμησης των εγχώριων προϊόντων στις προμήθειες του Δημοσίου.\nΤους έμειναν οι υποσχέσεις\nΕίκοσι χρόνια αργότερα οι υποσχέσεις των οπαδών της NAFTA για οικονομικά οφέλη στο σύνολο της κοινωνίας δεν υλοποιήθηκαν.\nΤα αποτελέσματα της NAFTA ήταν χρυσοφόρα για τις ελίτ και τις μεγάλες επιχειρήσεις, καταστροφικά για τους απλούς εργαζόμενους.\nΕκατομμύρια εργαζόμενοι έχασαν τη δουλειά τους ή είδαν τους μισθούς τους να παραμένουν στάσιμοι, βίωσαν την οικονομική αστάθεια, την ανασφάλεια και βούτηξαν στη φτώχεια.\nΣτις ΗΠΑ η οικονομική ανισότητα χτύπησε πρόσφατα τα υψηλότερα επίπεδα των τελευταίων 90 ετών.\nΤο Μεξικό, νοτιότερα, οδηγήθηκε σε τραγωδία. Οι μικρές του επιχειρήσεις δεν άντεξαν στον ανταγωνισμό των αμερικανικών πολυεθνικών και πολλές χρεοκόπησαν.\nΕκατομμύρια Μεξικανοί εργάτες αναγκάστηκαν να αναζητήσουν δουλειά στις ΗΠΑ. Αυτούς δεν τους θέλει σήμερα ο Τραμπ.\nΑλλά και οι εργάτες που έσπευσαν να δουλέψουν στα εργοστάσια των πολυεθνικών τα οποία μετεγκαταστάθηκαν στις ειδικές οικονομικές ζώνες (maquiladoras) των μεξικανικών συνόρων με τις ΗΠΑ δεν τα βγάζουν πέρα λόγω των πενιχρών μισθών και της ακρίβειας σε αυτές.\nΗ ανάδυση και η κυριαρχία των γνωστών ναρκω-συμμοριών, που λυμαίνονται όχι μόνο αυτές τις περιοχές, αλλά το σύνολο σχεδόν της επικράτειας του Μεξικού, είναι η περαιτέρω επίπτωση της εξαθλίωσης που δημιούργησε η NAFTA.\nΑκολουθεί το δεύτερο άρθρο της "ΕΦΣΥΝ":\nΜε μια υπογραφή ο νέος πρόεδρος των ΗΠΑ έκλεισε μια για πάντα τον δρόμο για την εφαρμογή της Σύμπραξης της Περιοχής του Ειρηνικού (TPP), της συνθήκης ελευθέρου εμπορίου που διαπραγματευόταν επί σειρά ετών η κυβέρνηση Ομπάμα.\nΗ συμφωνία αυτή, που υπογράφτηκε το 2015 και δεν είχε τεθεί ακόμη σε ισχύ, είχε θεωρηθεί ότι θα λειτουργούσε ως αντίβαρο στην αυξανόμενη επιρροή της Κίνας.\nΣτη συμφωνία μετείχαν 12 χώρες της Ασίας και του Ειρηνικού, οι οποίες αντιπροσωπεύουν το 40% της παγκόσμιας οικονομίας: Αυστραλία, Μπρουνέι, Καναδά, Χιλή, Ιαπωνία, Μαλαισία, Μεξικό, Νέα Ζηλανδία, Περού, Σιγκαπούρη, ΗΠΑ και Βιετνάμ.\nΟ Τραμπ, υλοποιώντας μια προεκλογική του υπόσχεση, δήλωσε στους δημοσιογράφους:\n«Το είχαμε πει από καιρό. Αυτό είναι καλό πράγμα για τον εργαζόμενο Αμερικανό».\nΆλλωστε προεκλογικά είχε χαρακτηρίσει «φρικτή» τη συμφωνία.\nΕπί της ουσίας, η υπογραφή του νέου προέδρου των ΗΠΑ ήταν και η χαριστική βολή στη συμφωνία, δεδομένου ότι δεν είχε επικυρωθεί από τη Γερουσία, ενώ ήδη από το 2016 ο πρωθυπουργός της Ιαπωνίας Σίνζο Άμπε, εκ των υποστηρικτών της συμφωνίας, είχε αναγνωρίσει ότι χωρίς τη συμμετοχή των ΗΠΑ η εφαρμογή της TPP «δεν έχει νόημα».\nΗ TPP είχε ως στόχο να ενισχύσει τους οικονομικούς δεσμούς μεταξύ των χωρών, την οικονομική μεγέθυνση και τη μείωση των δασμών, κάτι αντίστοιχο της κοινής αγορά της Ε.Ε.\nΕπιπλέον θα ενίσχυε τις θέσεις εργασίας, εξασφαλίζοντας πατέντες και πνευματικά δικαιώματα και άλλα στοιχεία νομικής προστασίας.\nΩστόσο, στις ΗΠΑ ακούγονταν πολλές φωνές, οι οποίες εξέφραζαν τον φόβο ότι με την TPP θα χάνονταν πολλές θέσεις εργασίας μέσα στις ΗΠΑ.\nΜε τη θέση αυτή είχε συνταχθεί και ο Ντόναλντ Τραμπ, ο οποίος μεταξύ άλλων πιέζει τις επιχειρήσεις να αυξήσουν θέσεις εργασίας μέσα στις ΗΠΑ, απειλώντας με εισαγωγικούς δασμούς όσες δημιουργήσουν ή μεταφέρουν παραγωγικές μονάδες στο Μεξικό ή αλλού στο εξωτερικό.\nΩστόσο, πολλοί εκτιμούν ότι ίσως κρυφός στόχος πίσω από την υπογραφή του Ντόναλντ Τραμπ είναι η επιθυμία του να επιτύχει διμερείς συμφωνίες με τις χώρες που μετείχαν στην TPP, με ευνοϊκότερους όρους για τις ΗΠΑ.\n«Αν μείνετε, λιγότεροι φόροι»\nΟ Ντόναλντ Τραμπ επίσης, επί τη ευκαιρία της συνάντησής του με εκπροσώπους μεγάλων επιχειρήσεων στον Λευκό Οίκο, όπως οι Lockheed Martin, Under Armour, Whirlpool, Tesla και Johnson & Johnson, κάλεσε τους επιχειρηματίες των ΗΠΑ να επενδύσουν στην ενδοχώρα, υποσχόμενος μείωση δασμών και εταιρικών φόρων από 35% στο 20% ή ακόμη και 15%.\n«Εσείς το μόνο που πρέπει να κάνετε είναι να μείνετε εδώ» τους είπε και τους κάλεσε να βοηθήσουν για να ενισχυθεί ο κατασκευαστικός τομέας στις ΗΠΑ.\nΣτην περίπτωση που δεν το πράξουν όμως και επιλέξουν να μεταφέρουν τις εργασίες τους αλλού στο εξωτερικό ή να δημιουργήσουν αλλού μονάδες, τους προειδοποίησε ότι τους περιμένουν «μέγιστοι εισαγωγικοί δασμοί».\nΜεταξύ άλλων, υπέγραψε διάταγμα με το οποίο παγώνουν οι προσλήψεις δημοσίων υπαλλήλων σε ομοσπονδιακό επίπεδο, ενώ αναμένεται να έχει συνάντηση και με εκπροσώπους των μεγάλων συνδικάτων των ΗΠΑ.\nΤο πάγωμα των προσλήψεων στο δημόσιο ήταν μια από τις υποσχέσεις που είχε δώσει ο Τραμπ κατά την προεκλογική του εκστρατεία.\nΕίχε διευκρινίσει ωστόσο ότι το μέτρο αυτό δεν θα αφορούσε τους τομείς της υγείας, της δημόσιας ασφάλειας και του στρατού.\nΣτο προεκλογικό «συμβόλαιό του με τους Αμερικανούς ψηφοφόρους», ο Ντόναλντ Τραμπ είχε θέσει ψηλά στην ατζέντα του το πάγωμα των προσλήψεων, που το είχε εντάξει στο κεφάλαιο που αφορούσε «την εξάλειψη της διαφθοράς και της διαπλοκής» με τα λόμπι, αλλά όπως υποστηρίζουν και οι συνεργάτες του θα βοηθήσει στην εξάλειψη της γραφειοκρατίας της Ουάσινγκτον.\nΚλίνατε επί συντηρητικά\nΟ Ντόναλντ Τραμπ δεν ξέφυγε από την παράδοση των άλλων συντηρητικών Ρεπουμπλικάνων προκατόχων του και μεταξύ άλλων υπέγραψε οδηγία που απαγορεύει την ομοσπονδιακή χρηματοδότηση σε διεθνείς, μη κυβερνητικές οργανώσεις οι οποίες τάσσονται υπέρ των αμβλώσεων.\nΗ απόφαση αναμένεται ότι θα προκαλέσει την έντονη αντίδραση των αμερικανικών οργανώσεων οικογενειακού προγραμματισμού και εκείνων που προασπίζονται τα δικαιώματα των γυναικών, ωστόσο στην κυβέρνηση του Ντόναλντ Τραμπ, όπως και στο Ρεπουμπλικανικό Κόμμα είναι αυτοί οι οποίοι έχουν ταχθεί ανοιχτά εναντίον του δικαιώματος στην άμβλωση.\nΤο δικαίωμα των γυναικών στην άμβλωση και στον οικογενειακό προγραμματισμό είναι θέμα που ταλανίζει την αμερικανική πολιτική ζωή.\nΠαρόμοιους περιορισμούς στη χρηματοδότηση σχετικών προγραμμάτων είχε επιβάλει για πρώτη φορά ο Ρεπουμπλικανός πρόεδρος Ρόναλντ Ρίγκαν, τη δεκαετία του 1980, απόφαση που ήρε Δημοκρατικός Μπιλ Κλίντον, και επανέφερε κατόπιν ο Ρεπουμπλικάνος Τζορτζ Μπους ο νεότερος. Με τη σειρά του, ο Μπαράκ Ομπάμα ακύρωσε την απόφαση του Τζορτζ Μπους το 2009.\nΗ γερμανική βιομηχανία θα μπορούσε να επωφεληθεί από τυχόν εμπορικές ευκαιρίες στην Ασία και τη Νότια Αμερική, που άφησαν οι ΗΠΑ, δήλωσε ο αντικαγκελάριος της Γερμανίας και υπουργός Οικονομίας, Ζίγκμαρ Γκάμπριελ, λίγη ώρα μετά την αποχώρηση των ΗΠΑ από τη Σύμπραξη της Περιοχής του Ειρηνικού (TPP).\nΣε συνέντευξή του που αναμένεται να δημοσιευτεί στο αυριανό φύλλο της εφημερίδας Handelsblatt ο Γκάμπριελ φαίνεται να είπε ότι αν ο Ντόναλντ Τραμπ «ξεκινήσει εμπορικό πόλεμο με την Ασία και τη Νότια Αμερική, θα ανοιχθούν ευκαιρίες για εμάς».\nΚαι απαντώντας στις επικρίσεις του Αμερικανού προέδρου ενάντια στην Ε.Ε. και τη Γερμανία ειδικότερα, ο Ζίγκμαρ Γκάμπριελ τονίζει:\n«Ο Τραμπ πρέπει απλώς να αναγνωρίσει ότι η αμερικανική οικονομία συχνά δεν είναι ανταγωνιστική, ενώ η γερμανική είναι».\nΚαι επικρίνοντας την απειλή του Αμερικανού προέδρου να επιβάλει δασμούς 35% στα γερμανικά οχήματα που εισάγονται στις ΗΠΑ από το Μεξικό, αναφέρει: «Κάτι τέτοιο, συνέχισε, θα ήταν αντιπαραγωγικό για τις ΗΠΑ».\nΟ Γκάμπριελ, που είναι και ηγέτης του Σοσιαλδημοκρατικού Κόμματος (SPD), υπενθύμισε ότι μόλις το 10% των γερμανικών εξαγωγών πηγαίνουν στις ΗΠΑ ενώ το 60% των γερμανικών προϊόντων εξάγονται σε άλλες χώρες της Ευρώπης.\n«Βλέπετε το βάρος των οικονομικών συμφερόντων μας. Η Γερμανία θα πρέπει να ενεργεί με αυτοπεποίθηση και όχι με φόβο ή δουλοπρέπεια. Είμαστε μια πολύ επιτυχημένη, τεχνολογικά ανεπτυγμένη, εξαγωγική χώρα με πολλούς σκληρά εργαζόμενους ανθρώπους και έξυπνες εταιρείες», κατέληξε.\nItem Reviewed: Ο Trump ζάλισε τους «δημοσιογράφους» της ΕΦΣΥΝ Rating: 5 Reviewed By: Chris Prekanik


Ο λαός έχει ανάγκη μια εναλλακτική διακυβέρνηση εξουσίας | ΠΟΛΙΤΙΚΗ | ΡΙΖΟΣΠΑΣΤΗΣ\nΑποσπάσματα από την ομιλία του μέλους του ΠΓ της ΚΕ του ΚΚΕ στα Γιάννενα, σε εκδήλωση για την πολιτική πρόταση του Κόμματος\n«Ή θα έχουμε εξουσία στα χέρια του λαού, ή στα χέρια των δυνάμεων του κεφαλαίου, της ολιγαρχίας του πλούτου, των μονοπωλίων. Αλλη λύση δεν υπάρχει. Οποιος ισχυρίζεται το αντίθετο, πιστεύουμε ότι κοροϊδεύει τον κόσμο, γιατί δεν μπορούμε να πιστέψουμε ότι οφείλεται σε αφέλεια, ούτε σε ανωριμότητα λόγω ηλικίας και απειρίας». Τα παραπάνω σημείωσε, μεταξύ άλλων, ο Δημήτρης Κουτσούμπας, μέλος του ΠΓ της ΚΕ του ΚΚΕ, στην προχτεσινή εκδήλωση που πραγματοποίησε η ΝΕ Ιωαννίνων του ΚΚΕ για την πολιτική πρόταση του Κόμματος.\nΣτην εκδήλωση παραβρέθηκαν δεκάδες εργαζόμενοι, νέοι και άνθρωποι του μόχθου. Επειτα από ένα σύντομο χαιρετισμό από τον Γραμματέα της ΝΕ Ιωαννίνων του ΚΚΕ Αποστόλη Τασούλα, τον λόγο πήρε ο Δ. Κουτσούμπας για την παρουσίαση και ανάλυση της πολιτικής πρότασης του Κόμματος.\n«Για το ΚΚΕ - υπογράμμισε ο ομιλητής - η γραμμή της συσπείρωσης των κοινωνικοπολιτικών δυνάμεων και της μεγάλης λαϊκής συμμαχίας που επιδιώκουμε είναι συγκεκριμένη. Τα κόμματα, κι εδώ πρέπει να τοποθετηθούν συγκεκριμένα, ιδιαίτερα αυτά που μιλάνε για ενότητα και συνεργασία, όπως ο ΣΥΝ, ας μας πουν καθαρά:\nΘα ακυρώσουν τους νόμους προηγουμένων κυβερνήσεων;\nΘα δηλώσουν ανυπακοή στην ΕΕ;\nΜήπως δήλωσε να μην εφαρμόσει τις συνθήκες της Λισαβόνας και δεν το αντιληφθήκαμε;\nΤι θα γίνει, για παράδειγμα, με τις γιγάντιες ιδιωτικές επιχειρήσεις στον τομέα της Υγείας, της κοινωνικής πολιτικής, της Παιδείας; Δε φτάνει σήμερα να λες ότι είμαι γενικά υπέρ του δημόσιου τομέα στην Υγεία ή στην Παιδεία, γιατί αν αφήσεις τους μεγάλους επιχειρηματίες να προχωρούν σε εξαγορές και συγχωνεύσεις, σε βαθύτερη διείσδυση στον κοινωνικό τομέα, σε καταστάσεις λίγο - πολύ μονοπωλιακές, τότε είναι που ο δημόσιος τομέας γίνεται καχεκτικός, αναποτελεσματικός, στην υπηρεσία του κέρδους, στην εξάρτηση από το κέρδος.\nΠώς θα λυθεί το πρόβλημα της ανεργίας; Με stage και προγράμματα που μοιράζουν την ημιαπασχόληση και υποαπασχόληση σε περισσότερους; Με τους ιδιώτες να πηγαίνουν όπου θέλουν τις επιχειρήσεις τους για μεγαλύτερο κέρδος;\nΤι θα γίνει με τις συνεταιριστικές επιχειρήσεις που είτε τις ξεπουλάνε είτε τις κλείνουν; Ετσι θα αναπτυχθεί η ελληνική κτηνοτροφία; Ετσι θα βρεθούν μήπως θέσεις εργασίας;\nΤι θα γίνει π.χ. με τις τηλεπικοινωνίες, την ενέργεια, τις μεταφορές, το τραπεζικό σύστημα, όλο δηλαδή το στρατηγικό τομέα της οικονομίας, που σήμερα έχει περάσει σε κατάσταση πλήρους ιδιωτικοποίησης, έχουν γίνει τμήματα ή θυγατρικές γιγαντιαίων πολυεθνικών; Εμείς λέμε καθαρά, ότι όσο τομείς στρατηγικής σημασίας βρίσκονται στα χέρια των μονοπωλιακών ομίλων, τότε είναι αδύνατον να δουλεύουν για το συμφέρον προς όφελος του λαού, να λυθεί το πρόβλημα της ανεργίας, να ανεβεί το βιοτικό επίπεδο του λαού».\nΤο ΚΚΕ προτείνει τη μόνη ρεαλιστική λύση\nΣυνεχίζοντας, ο Δ. Κουτσούμπας υπογράμμισε: «Εμείς παλεύουμε για την κοινωνικοποίησή τους, αλλά και τη συνύπαρξη του κοινωνικοποιημένου τομέα με τους παραγωγικούς συνεταιρισμούς που θα στηρίζουν τους μικρομεσαίους. Κι αυτή βεβαίως η κοινωνικοποίηση είναι λύση προς τα μπρος κι όχι προς τα πίσω, στην επιστροφή στο γνωστό μας διευρυμένο επιχειρηματικά, αποτυχημένο γι' αυτό το λόγο, κρατικό τομέα.\nΤι θα γίνει αν π.χ. έχουμε μια προοδευτική, κυβέρνηση, όπως λένε κάποια άλλα κόμματα, θα συνεχίζεται η συμμετοχή μας στις δυνάμεις ταχείας επέμβασης του ΝΑΤΟ; Θα έχουμε τις στρατιωτικές βάσεις του ΝΑΤΟ και των Αμερικάνων στην Ελλάδα; Τη βάση της Σούδας; Στο Κόσσοβο -ΠΓΔΜ οι ΗΠΑ έχουν τη μεγαλύτερη στρατιωτική βάση του κόσμου.\nΘα δεχόμαστε εκχώρηση κυριαρχικών δικαιωμάτων σε διεθνείς ενώσεις και μηχανισμούς που καταπιέζουν λαούς και χώρες; Βλέπετε τι γίνεται στα Βαλκάνια, μετά τη διάλυση της Γιουγκοσλαβίας, με δημιουργία κρατών προτεκτοράτων, όπως το Κόσσοβο, η ανεξαρτητοποίηση του οποίου θα ανοίξει νέους ασκούς του Αιόλου, θα αποτελέσει, φοβόμαστε, προηγούμενο λύσης και για άλλα περιφερειακά και διεθνή προβλήματα. Ηδη, ανοίγει η όρεξη και άλλων περιφερειακών δυνάμεων. Ολο και μεγαλώνει η προπαγάνδα για τη "μεγάλη Αλβανία", για τους Τσάμηδες και τόσα άλλα».\nΚαταλήγοντας στην ομιλία του, ο Δ. Κουτσούμπας σημείωσε: «Συνοπτικά, αυτό που πρέπει να στοχεύει αυτή η πάλη, που είναι υπερώριμο και για την ελληνική κοινωνία τη σημερινή εποχή, είναι το εργατικό πρόγραμμα που προβλέπει κοινωνική ιδιοκτησία στα βασικά μέσα παραγωγής, πανεθνικό κεντρικό σχεδιασμό, λαϊκή συμμετοχή και εργατικό έλεγχο σε όλους τους τομείς της παραγωγής και της κοινωνικής δραστηριότητας. Δηλαδή, λαϊκή εξουσία, λαϊκή οικονομία. Πρόκειται για μια πρόταση συμμαχίας, που έχει στόχο την εξουσία, μια ριζικά διαφορετική εξουσία από αυτήν που έχουμε γνωρίσει μέχρι σήμερα από τα κόμματα που αντιπροσωπεύουν το μεγάλο κεφάλαιο.\nΉ θα έχουμε εξουσία στα χέρια του λαού ή στα χέρια των δυνάμεων του κεφαλαίου, της ολιγαρχίας του πλούτου, των μονοπωλίων. Αλλη λύση δεν υπάρχει. Οποιος ισχυρίζεται το αντίθετο πιστεύουμε ότι κοροϊδεύει τον κόσμο, γιατί δεν μπορούμε να πιστέψουμε ότι οφείλεται σε αφέλεια, ούτε σε ανωριμότητα λόγω ηλικίας και απειρίας.\nΣτο δρόμο αυτό, ανάλογα με την πορεία του κινήματος και την επίδραση των διεθνών εξελίξεων, ανάλογα με τα αποτελέσματα εκλογικών αναμετρήσεων στο πολιτικό και κοινωνικό επίπεδο, υπάρχει έδαφος για επιμέρους κατακτήσεις που το σιγούρεμά τους όμως και η διεύρυνσή τους, θα γίνει μόνο με τη νίκη στο επίπεδο της εξουσίας. Δεν υποστηρίζουμε απλοϊκά ή όλα ή τίποτα, αλλά ένα δρόμο που θα έχει ένα σκοπό, ένα στόχο και που στην πορεία του θα αποσπώνται και κατακτήσεις. Αυτό σημαίνει καθαρό πρόγραμμα στόχων και μέσων πάλης, αυτό σημαίνει σαφή πολιτική συμμαχιών, κι όχι να ξεκινάς ανάποδα χωρίς προορισμό, χωρίς πυξίδα για το επόμενο βήμα και τον τελικό σκοπό, όπως ο ΣΥΝ - ΣΥΡΙΖΑ.\nΣήμερα αυτό που έχει ανάγκη ο λαός είναι να παλέψει όχι για μια απλή κυβερνητική εναλλαγή, αλλά για εναλλακτική διακυβέρνηση εξουσίας».


Astronaut Jr. 2ch hi-fi set up | Page 5 | AVsite\nFirst Προηγούμενη 5 of 65\nΣε αυτόν τον χώρο είναι που διαπίστωσες με σιγουριά πως τα Kimber 8TC χρειάζονται οπωσδήποτε\nπροκειμένου να βγάλουν τις αρετές τους ,που είναι\nΜου αρέσει πιο πολύ ο χαρακτήρας τους έναντι των Audioquest που είναι σαφώς πιο εντυπωσιακά στην αρχή, αλλά είναι πολύ γλυκός ο ήχος τους για τα γούστα μου τελικά. Δηλαδή, όσο φέρνω τα ηχεία στην - όσο το δυνατόν - πιο σωστή θέση, τόσο κερδίζουν έδαφος τα 8TC, πάντα σύμφωνα με τα δικά μου γούστα. Δεν μπαίνω στη διαδικασία να τα συγκρίνω με mogami κλπ γιατί δεν προτίθεμαι να αγοράσω καλώδια ( τουλάχιστον προς το παρόν ). Καλώς ή κακώς έχω τα 8TC, με ικανοποιούν και στο μέλλον βλέπουμε.\nΠαρέλειψα να αναφέρω ότι επανέφερα τους βραχυκυκλωτήρες του ηχείου καθώς με τα τωρινά δεδομένα, αυτή η εκδοχή κάθεται καλύτερα στα αυτιά μου.\nΔεν το έπιασες το υπονοούμενο\nReactions: costas EAR, Petros_Dalipis and haris1308\nΠροφανώς. Επομένως, κάντε το μου λιανά.\nΕννοεί ότι στον χώρο που περιγράφεις, με τους περιορισμούς του κτλ, το συμπέρασμα που έβγαλες για τα καλώδια οφείλεται σε τυχαίο φαινόμενο.\nΑπο μόνος μου έχω αναφερθεί στην εσφαλμένη επιλογή ή τουλάχιστον στα εσφαλμένα ή εν πάση περιπτώσει όχι αξιόπιστα κριτήρια. Γνωρίζω πολύ καλά ( πια ) ότι δεν άκουγα ( και δεν ακούω ) τις δυνατότητες του συστήματός μου και το διαπιστώνω κάθε φορά που κάνω ένα μικρό βήμα προς τη σωστή κατεύθυνση. Απο την άλλη όμως, καλώς ή κακώς τα έχω. Το 8TC το έχω προς πώληση μεν, χωρίς να καίγομαι να το σπρώξω, έχω αφήσει την αγγελία να κάθεται. Υποψιάζομαι ότι όταν το σύστημα παίξει όπως μπορεί ( σε άλλο χώρο προφανώς, στο budget του οποίου βάζω και μια υποτυπώδη - ίσως και παραπάνω - περιποίηση πια ), προφανώς θα κουρελιάζει την απόδοση που έχει τώρα ακόμα και με τα 8TC.\nΟ ίδιος έχω παραδεχτεί ότι οι διαφορές που άκουσα και με βάση τις οποίες αγόρασα τα 8TC στο συγκεκριμένο χώρο είναι μικρότερης έκτασης έναντι αυτών που αποκόμισα απο τον πειραματισμό με τη τοποθέτηση των ηχείων ( και μετακίνηση αντικειμένων στον χώρο ), αλλά δεν παύει να εμφανίζει λεπτομέρειες που αντιλαμβάνομαι ως κάτι που περιμένει να φανερωθεί. Αν έχω το 8TC μέχρι τότε, θα είμαι σε θέση να κρίνω έχοντας τα σωστά κριτήρια. Αν όχι, θα παίξω κι εγώ με mogami.\nReactions: eteokritis and costas EAR\nΠάρε ένα τέτοιο και καθάρισες.\nView attachment 139973\nΑυτό είναι χαϊεντιά, δεν το δέχομαι. Κάτι άλλο.\nΣτο νέο χώρο που θα πας ,οταν πας με το καλό άσε το σαλόνι ήσυχο.\nΒρες ένα δωμάτιο όσο μπορείς μεγαλύτερο και απαίτησε εκεί μέσα να κάνεις ότι θες οπότε θες όσο θες .\nΠες ότι θα το βάψεις μαύρο κ δεν σηκώνεις κουβέντα .\nΠες ότι θα τρέχουν καλώδια στην μέση του δωματίου κ δεν θα σε απασχολεί .\nΈπιασες το νόημα ;;;\nΘα κάνεις ότι θες εκεί μέσα ,το κατάλαβες ;;;;\nΜεγαλύτερη αναβάθμιση δεν μπορείς να κάνεις από αυτό στο σύστημα σου .\nΑυτός πρέπει να είναι ο στόχος σου από εδώ και πέρα .\nΑπό τώρα ξεκινά να ηχομονωνεις το νέο σου χώρο στην οικοδομή .\nΤο κατάλαβες ;;;\nmakis.pol never said:\nΒρες ένα δωμάτιο όσο μπορείς μεγαλύτερο και απαίτησε με άγριο και αποφασιστικό τρόπο εκεί μέσα να κάνεις ότι θες οπότε θες όσο θες .\nΠες ότι θα τρέχουν καλώδια στην μέση του δωματίου κ δεν θα σε απασχολεί αλλά θα γουστάρεις κιόλας.\nReactions: leandros, kogni, Rosinante and 5 others\nΠέραν της πλάκας με τη χρήση του όρου "παντοφλοκρατούσα", κατανοώ ότι ένας κοινόχρηστος χώρος υπόκειται σε περιορισμούς καθώς δεν είναι υποχρεωμένα τα υπόλοιπα μέλη της οικογένειας να ακούνε όποτε μου τη βαράει να ξεδώσω. Απο την άλλη όμως, δεν παρέχεται η δυνατότητα dedicated room, οπότε θα ακολουθήσω τη πεπατημένη με το μοναδικό αβαντάζ του να μπορεί να γίνει μελέτη στον χώρο ( σε πρώτο επίπεδο χωροταξικά και εν συνεχία / σε συνδυασμό με , μέχρι ενός βαθμού και ακουστικά ) συν το ότι όντας σχεδόν οικοδομή, παρέχεται η δυνατότητα να ορίσω απο που θα περνάνε τα καλώδια για να μη γίνεται ο γνωστός κακός χαμός συν βέβαια το γεγονός ότι το ο χώρος αρκετά μεγάλος για να παίξουν τα 705 χωρίς να είναι τεράστιος ώστε να μη λειτουργήσουν. Αλλά φωτογραφίες απο εκείνο το χώρο σε περίπου μια διετία. Τώρα τί κάνουμε.\nΚόλλησε τα ηχεία στον μπροστά τοίχο, και απομάκρυνε την θέση ακρόασης από τον πίσω τοίχο.\nΜην ξανακουσω να μιλάς για καλώδια... Έλεος κάπου.\nΣτον πλαϊνό τοίχο δίπλα στο ηχείο, χρειάζεται απορροφητικό υλικό για την πρώτη ανάκλαση.\nΠίσω από το ηχείο και ανάμεσα σε αυτό και στον τοίχο, χρειάζεται απορρόφηση για τα μεσαία.\nΤο τι κάνεις με τα δίχαλα και τους βραχυκυκλωτήρες και αλλαγές ντακ, δε θέλουμε να το γνωρίζουμε.\nΝόημα έχει να εντάξεις ισοστάθμιση ντιρακ στο στέρεο, και σαμπ.\nΤα υπόλοιπα είναι ανόητα.\nΓια να το λες προφανώς κάτι θα ξέρεις, αλλά λύσε μου την απορία που μπορεί να είναι και άστοχη:\nΤο αριστερό ηχείο έχει τοίχο δίπλα του, οκ κατανοώ την ανάγκη για απορρόφηση. Ως προς το δεξί ηχείο που είτε έχει το κενό προς το υπόλοιπο σπίτι, είτε το τζάμι της πόρτας, τί γίνεται; Δηλαδή, η απορρόφηση στην αριστερή πλευρά μπορεί να εξισώσει τη κατάσταση που επικρατεί στη δεξιά πλευρά ( προφανώς, με ανοιχτή πόρτα );\nΑυτή τη πληροφορία την έχω κρατημένη, οκ.\nΚαλά, δεν είναι ότι τα θεοποιώ όπως παλιά. Μπορεί να φαίνεται έτσι, αλλά ευκαιρία να ξεκαθαρίσω ότι αναφέρθηκα στα XLO ως προς το χαρακτηριστικό του νέου τύπου διασύνδεσης ( XLR ) που ίσως να μη με τρελαίνει και τόσο πολύ τελικά. Τώρα, σχετικά με το καλώδιο ηχείων και δίχαλα, αφού ερωτήθην, έπρεπε να απαντήσω. Τα μάτια ενός έμπειρου ή/και παρατηρητικού αναγνώστη θα διέκριναν φαντάζομαι αυτό που έχω συνειδητοποιήσει ότι ναι μεν ακούγονται, αλλά οκ, λίγο που έπαιξα με τη τοποθέτηση των ηχείων, άκουσα περισσότερα.\nΕφόσον δεν έχεις όμοια boundaries πέριξ των ηχείων, δεν πρόκειται να ακούσεις τι εστί στερεοφωνια.\nΔεν γίνεται. Δεν είναι εφικτό.\nΤο όμοιο για κάθε χώρο που δεν είναι πλήρως συμμετρικός ένθεν κι ένθεν.\nΓια να ακούσεις μόνο και μόνον την παλαιολιθική στερεοφωνια, χρειάζεται ισοστάθμιση. Χωρίς αυτήν σε τέτοιο χώρο, δε θα τα έβαζα καν στην μπριζα. Ή νταξ, βάλε το ένα στη μπρίζα να ακούς μονοφωνικα, αυτό είναι πιο αποδεκτό σενάριο, από 2 χωρίς ισοστάθμιση.\nΤα 2 σε αυτή τη φάση, ούτε μονοφωνικη ηχογράφηση δε μπορούν να βγάλουν με εστίαση στο κέντρο, δε γίνεται.\nΑντίθετα, ένα γίνεται, θα σου έρχεται απο κει. Πιο λογικό.\nΗ στερεοφωνια είναι ικανή να δημιουργήσει σταθερό κι ακλόνητο είδωλο στο κέντρο, και προφανώς αφού μπορεί αυτό, μπορεί να απλώσει και διακριτά τα όργανα της ορχήστρας στο πλάτος της μουσικής σκηνής.\nΜιλάμε για το πρώτο τμήμα το πιο βασικό, το κεντρικό είδωλο. Απλώς ανέφικτο σε ασυμμετρία τοιχωματικων ορίων, χωρίς εκτεταμένη χρήση ισοστάθμισης.\nΒασικές αρχές λειτουργίας.\nReactions: Bhutia, Rosinante and Dimifoot\nΓια να καταλάβω ( σε δικό μου thread χωρίς να κάνω hijacking ), όταν μιλάς για dirac, εννοείς ακόμα και το minidsp? Το οποίο αν κατάλαβα καλά, υποκαθιστά τον προενισχυτή που έχω τώρα, άρα θα οδηγήσει αυτό τον τελικό;\nΝαι. Οτιδήποτε. Είναι αδιάφορο, εντελώς.\nΜετρήσεις, καλιμπραρισμα. Δεν γίνεται αλλιώς να ακούσεις την απλή κοινή θνητή στερεοφωνια.\nΌπως και οι περισσότεροι βέβαια, στα σαλόνια τους.\nΑνεξαρτήτως χρημάτων που έχουν δώσει.\nΑν δε βλέπεις ακλόνητο το είδωλο της τραγουδίστριας σε όλες τις οκτάβες σταθερά στο κέντρο, μπροστά στη μύτη σου, δεν δουλεύει το ρημαδι.\nΚι όταν το καταφέρεις, θα έχει ένα ντιπ που δε σώζεται. Θέλει κεντρικό για να σωθεί.\nΒέβαια το κεντρικό, βελτιώνει δραματικά την σταθερότητα του μουσικού ειδώλου, αλλά δε σε γλυτώνει από τα ασύμμετρα τοιχωματικα όρια.\nReactions: Rosinante, Dimifoot and Astronaut Jr.\nSorry προκαταβολικά για τη σφήνα, αλλά προσπαθώντας να προλάβω τον γιατρό να σε πσήσει (έχει απίστεφτη δύναμη πειθούς ο φ0ύστης) να πάρεις κάναν δικάναλο Τριννόφ σου προτείνω την (μακράν) φτηνότερη λύση ντιράκ για το σετάπ σου.\nΠαίρνεις ένα μινιντιεσπί τέτχοιο το οποίο το παρεμβάλεις ανάμεσα στον προενισχυτή σου και στον τελικό. Το μαραφέτι αφτό έχει δγυό εισόδους (στις οποίες κουμπώνεις τις εκσόδους του προ) και τέσσερις εκσόδους (δγυό για τον τελικό και δγυό για τα δγυό σαμπγούφα που πρόκειται ν' αγοράσεις ακόμα κι' αν δεν το κσέρεις ακόμα). Μαζί με ένα όφωνο και ένα λάπτοπ ή πισί κάνεις τις μετρήσεις σου και το σετάριζμα και θα έχεις μνιά χαρά στέρεο!\nReactions: vastsar, Bhutia, iason and 4 others\nΤο κάνεις μελέτες κλπ στο σαλόνι να χαλάσεις ένα σκασμό λεφτά κ να έχεις έγκριση γι'αυτό το καταλαβαίνω .\nΤο να μπορείς να κάνεις όλα αυτά και να πληρώνεις γι'αυτό αλλά να μην μπορείς να πάρεις ένα δωμάτιο για πάρτυ σου δεν το καταλαβαίνω .\nΟ ορισμός της παντόφλας .\nΕσύ βέβαια ξέρεις καλύτερα ....\nΑυτό με σταθερό το είδωλο της καλλιτέχνιδος στο κέντρο σε όλες τις οκτάβες, έχω παρατηρήσει ότι - όπως είναι αυτονόητο - πάει περίπατο, αν βέβαια το καταλαβαίνω σωστά. Ενώ η φωνή μου ακούγεται υποτυπωδώς στο κέντρο, τα συριστικά τα ακούω να έρχονται απο τα δεξιά ( με κλειστή τη πόρτα ).\nΓια τρινόφ δεν ψήνομαι όσο κι αν κατανοώ τί παίζει. Για σαμπ έχω ψηθεί ήδη ( αν διαβάσεις παραπάνω, θα δεις μάλιστα ότι αναφέρομαι σε δύο απο δαύτα, άρα εδώ είμαι ανοιχτός όσο πάει ), αλλά θεωρώ άσκοπο το να προβώ στην επένδυση τώρα, σε αυτό το χώρο. Μελλοντικά θα γίνει.\nΣχετικά με το minidsp, νομίζω είχα ρωτήσει τον dimifoot για τη παρεμβολή ανάμεσα σε προ και τελικό ( βέβαια, πιο συγκεκριμένα είχα αναφέρει ότι ο προενισχυτής έχει εξόδους-εισόδους για processor πριν να στείλει το σήμα στον τελικό, οι οποίες τώρα έχουν jumpers, αλλά δεν τον θυμάμαι να ήταν θερμός υποστηρικτής του εγχειρήματος υπό αυτή τη μορφή. Κυρίως με απασχολούσε ο "χαρακτήρας" του προενισχυτή, που όμως κατανοώ ότι πάει περίπατο σε ένα χώρο που παίζει "αλλού γι'αλλού". Εξ'ου και η ανοιχτοσύνη μου ακόμα και ως προς την ενδεχόμενη αντικατάσταση του προενισχυτή.\nΟ ορισμός των συγκεκριμένων τετραγωνικών με βάση την οριζόντια ιδιοκτησία σε συνδυασμό με την ανάγκη για δύο παιδικά δωμάτια. Ποια παντόφλα, μιλάμε για πάνες, μπιμπερό και όλο το πακέτο.\nΣχετικά με το minidsp, νομίζω είχα ρωτήσει τον dimifoot\nΕίμαι αντίθετος σε ολα τα minidsp που κάνουν μετατροπή το αναλογικό σε ψηφιακό, και μετά πίσω σε αναλογικό, όπως αυτό.\nΕιναι παντελώς αχρείαστο και λάθος.\nΕχει νόημα μόνο σε σαμπ.\nΕίτε θα λειτουργεί σε αμιγώς ψηφιακό επίπεδο, είτε θα είναι το SHD. Όλα τα άλλα δεν κάνουν.\nReactions: Bhutia, Astronaut Jr., wnet and 2 others\nOnline τώρα: 645 (Μέλη: 95, Επισκέπτες: 550)